text:
μεταφέρουν δια θαλάσσης επιβάτες ή εμπορεύματα μεταξύ οποιουδήποτε λιμένα κράτους μέλους της ΕΕ και του Μαυροβουνίου και οποιουδήποτε λιμένα ή υπεράκτιας εγκατάστασης χώρας μη μέλους της Ευρωπαϊκής Ένωσης και του Μαυροβουνίου. Το ίδιο ισχύει για τους υπηκόους των κρατών μελών της ΕΕ που είναι εγκατεστημένοι εκτός της Ευρωπαϊκής Ένωσης και για τις ναυτιλιακές εταιρίες που έχουν την έδρα τους εκτός της Ευρωπαϊκής Ένωσης και είναι υπό τον έλεγχο υπηκόων κράτους μέλους της ΕΕ, εάν τα πλοία τους έχουν νηολογηθεί σε αυτό το κράτος μέλος της ΕΕ σύμφωνα με τη νομοθεσία του.
 2.
 Έως τη λήξη της δεύτερης μεταβατικής περιόδου:
 α)
 το Μαυροβούνιο εφαρμόζει την παρούσα Συνθήκη, καθώς και όλη τη νομοθεσία που παρατίθεται στο παράρτημα I.
 β)
 οι πλοιοκτήτες της Ένωσης που εκμεταλλεύονται πλοία νηολογημένα σε κράτος μέλος της ΕΕ ή στο Μαυροβούνιο τα οποία φέρουν τη σημαία του συγκεκριμένου κράτους μέλους της ΕΕ ή του Μαυροβουνίου είναι ελεύθεροι να παρέχουν υπηρεσίες θαλασσίων μεταφορών εντός του Μαυροβουνίου σύμφωνα με τους όρους που καθορίζονται στον κανονισμό (ΕΟΚ) αριθ. 3577/92.
 Αμοιβαία, οι πλοιοκτήτες του Μαυροβουνίου που εκμεταλλεύονται πλοία νηολογημένα σε κράτος μέλος της ΕΕ ή στο Μαυροβούνιο τα οποία φέρουν τη σημαία του συγκεκριμένου κράτους μέλους της ΕΕ ή του Μαυροβουνίου είναι ελεύθεροι να παρέχουν υπηρεσίες θαλασσίων μεταφορών εντός οποιουδήποτε κράτους μέλους της ΕΕ σύμφωνα με τους όρους που καθορίζονται στον κανονισμό (ΕΟΚ) αριθ. 3577/92.
 ΙΙΙ. Όροι σχετικοί με τη μετάβαση στην εσωτερική ναυσιπλοΐα
 ΑΡΘΡΟ 1
 1.
 Η μεταβατική περίοδος διαρκεί από την έναρξη ισχύος της παρούσας Συνθήκης έως ότου το Μαυροβούνιο εκπληρώσει όλους τους όρους που καθορίζονται στο άρθρο 2 του παρόντος πρωτοκόλλου, κατόπιν σχετικής αξιολόγησης που πραγματοποιεί η Ευρωπαϊκή Επιτροπή με τη διαδικασία που αναφέρεται στο άρθρο 40 της βασικής Συνθήκης.
 ΑΡΘΡΟ 2
 Έως τη λήξη της μεταβατικής περιόδου:
 α)
 το Μαυροβούνιο εφαρμόζει την παρούσα Συνθήκη, καθώς και όλη τη νομοθεσία που παρατίθεται στο παράρτημα I.
 β)
 το Μαυροβούνιο έχει το δικαίωμα να μεταφέρει επιβάτες ή εμπορεύματα μέσω των εσωτερικών πλωτών οδών μεταξύ οποιουδήποτε λιμένα κράτους μέλους και οποιουδήποτε λιμένα ή υπεράκτιας εγκατάστασης άλλου κράτους μέλους της ΕΕ.
 ΠΡΩΤΟΚΟΛΛΟ VI
 ΜΕΤΑΒΑΤΙΚΕΣ ΡΥΘΜΙΣΕΙΣ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ, ΑΦΕΝΟΣ, ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΣΕΡΒΙΑΣ, ΑΦΕΤΕΡΟΥ
 I. Όροι σχετικοί με τη μετάβαση στις σιδηροδρομικές μεταφορές
 ΑΡΘΡΟ 1
 1.
 Η πρώτη μεταβατική περίοδος διαρκεί από την έναρξη ισχύος της παρούσας Συνθήκης έως ότου η Δημοκρατία της Σερβίας, εφεξής «Σερβία», εκπληρώσει όλους τους όρους που καθορίζονται στο άρθρο 2 παράγραφος 1 του παρόντος πρωτοκόλλου, κατόπιν σχετικής αξιολόγησης που πραγματοποιεί η Ευρωπαϊκή Επιτροπή με τη διαδικασία που αναφέρεται στο άρθρο 40 της βασικής Συνθήκης.
 2.
 Η δεύτερη μεταβατική περίοδος διαρκεί από τη λήξη της πρώτης μεταβατικής περιόδου έως ότου η Σερβία εκπληρώσει όλους τους όρους που καθορίζονται στο άρθρο 2 παράγραφος 2 του παρόντος πρωτοκόλλου, κατόπιν σχετικής αξιολόγησης που πραγματοποιεί η Ευρωπαϊκή Επιτροπή με τη διαδικασία που αναφέρεται στο άρθρο 40 της βασικής Συνθήκης.
 3.
 Η Σερβία δύναται να ζητήσει από την Ευρωπαϊκή Επιτροπή στο τέλος της πρώτης μεταβατικής περιόδου αξιολόγηση της προόδου σύμφωνα με το άρθρο 40 της βασικής Συνθήκης προκειμένου να προβεί απευθείας στην


text:
ενοποίηση της αγοράς σύμφωνα με το άρθρο 11 της βασικής Συνθήκης.
 ΑΡΘΡΟ 2
 1.
 Έως τη λήξη της πρώτης μεταβατικής περιόδου, η Σερβία:
 α)
 έχει θέσει σε εφαρμογή όλη τη νομοθεσία για τους σιδηροδρόμους που προβλέπεται στο παράρτημα Ι
 β)
 έχει σημειώσει επαρκή πρόοδο στην εφαρμογή των κανόνων περί κρατικών ενισχύσεων και ανταγωνισμού που περιέχει συμφωνία αναφερόμενη στο άρθρο 17 της βασικής Συνθήκης ή στο παράρτημα III, αναλόγως.
 2.
 Έως τη λήξη της δεύτερης μεταβατικής περιόδου, η Σερβία εφαρμόζει την παρούσα Συνθήκη, καθώς και όλη τη νομοθεσία για τους σιδηροδρόμους και τους κανόνες περί κρατικών ενισχύσεων και ανταγωνισμού που αναφέρονται στην παράγραφο 1.
 ΑΡΘΡΟ 3
 1.
 Κατά παρέκκλιση του άρθρου 1 παράγραφος 1 της βασικής Συνθήκης:
 α)
 κατά τη διάρκεια της πρώτης μεταβατικής περιόδου, στις σιδηροδρομικές επιχειρήσεις που έχουν αδειοδοτηθεί στη Σερβία χορηγείται πρόσβαση στη σιδηροδρομική υποδομή της Σερβίας
 β)
 κατά τη διάρκεια της δεύτερης μεταβατικής περιόδου επιτρέπεται στις σιδηροδρομικές επιχειρήσεις που έχουν αδειοδοτηθεί στη Σερβία να ασκούν τα δικαιώματα κυκλοφορίας που προβλέπονται στη νομοθεσία περί σιδηροδρόμων που παρατίθεται στο παράρτημα I στις σιδηροδρομικές υποδομές οποιουδήποτε άλλου συμβαλλόμενου μέρους της Νοτιοανατολικής Ευρώπης.
 II. Όροι σχετικοί με τη μετάβαση στις θαλάσσιες μεταφορές
 ΑΡΘΡΟ 1
 1.
 Η πρώτη μεταβατική περίοδος διαρκεί από την έναρξη ισχύος της παρούσας Συνθήκης έως ότου η Σερβία εκπληρώσει όλους τους όρους που καθορίζονται στο άρθρο 2 παράγραφος 1 του παρόντος πρωτοκόλλου, κατόπιν σχετικής αξιολόγησης που πραγματοποιεί η Ευρωπαϊκή Επιτροπή με τη διαδικασία που αναφέρεται στο άρθρο 40 της βασικής Συνθήκης.
 2.
 Η δεύτερη μεταβατική περίοδος διαρκεί από τη λήξη της πρώτης μεταβατικής περιόδου έως ότου η Σερβία εκπληρώσει όλους τους όρους που καθορίζονται στο άρθρο 2 παράγραφος 2 του παρόντος πρωτοκόλλου, κατόπιν σχετικής αξιολόγησης που πραγματοποιεί η Ευρωπαϊκή Επιτροπή με τη διαδικασία που αναφέρεται στο άρθρο 40 της βασικής Συνθήκης.
 ΑΡΘΡΟ 2
 1.
 Έως τη λήξη της πρώτης μεταβατικής περιόδου:
 α)
 η Σερβία έχει θέσει σε εφαρμογή όλη τη νομοθεσία για τις θαλάσσιες μεταφορές που παρατίθεται στο παράρτημα I, με εξαίρεση τον κανονισμό αριθ. 3577/92
 β)
 οι υπήκοοι της Σερβίας και οι ναυτιλιακές εταιρείες που έχουν την έδρα τους στη Σερβία έχουν το δικαίωμα να μεταφέρουν δια θαλάσσης επιβάτες ή εμπορεύματα μεταξύ οποιουδήποτε λιμένα κράτους μέλους της ΕΕ και οποιουδήποτε λιμένα ή υπεράκτιας εγκατάστασης άλλου κράτους μέλους της ΕΕ ή χώρας μη μέλους της Ευρωπαϊκής Ένωσης. Το ίδιο ισχύει για τους υπηκόους της Σερβίας που είναι εγκατεστημένοι εκτός της Σερβίας και για τις ναυτιλιακές εταιρίες που έχουν την έδρα τους εκτός της Σερβίας και είναι υπό τον έλεγχο υπηκόων της Σερβίας, εάν τα πλοία τους έχουν νηολογηθεί στη Σερβία σύμφωνα με τη νομοθεσία της.
 Αμοιβαία, οι πλοιοκτήτες της Ένωσης έχουν το δικαίωμα να μεταφέρουν δια θαλάσσης επιβάτες ή εμπορεύματα μεταξύ οποιουδήποτε λιμένα κράτους μέλους της ΕΕ και της Σερβίας και οποιουδήποτε λιμένα ή υπεράκτιας εγκατάστασης χώρας μη μέλους της Ευρωπαϊκής Ένωσης και της Σερβίας. Το ίδιο ισχύει για τους υπηκόους των κρατών μελών της ΕΕ που είναι εγκατεστημένοι εκτός της Ευρωπαϊκής Ένωσης και για τις ναυτιλιακές εταιρίες που έχουν την έδρα τους εκτός της Ευρωπαϊκής Ένωσης και

type: contracts

jurisdiction: EU


text:
είναι υπό τον έλεγχο υπηκόων κράτους μέλους, εάν τα πλοία τους έχουν νηολογηθεί σε αυτό το κράτος μέλος της ΕΕ σύμφωνα με τη νομοθεσία του.
 2.
 Έως τη λήξη της δεύτερης μεταβατικής περιόδου:
 α)
 η Σερβία εφαρμόζει την παρούσα Συνθήκη, καθώς και όλη τη νομοθεσία που παρατίθεται στο παράρτημα I.
 β)
 οι πλοιοκτήτες της Ένωσης που εκμεταλλεύονται πλοία νηολογημένα σε κράτος μέλος της ΕΕ ή στη Σερβία τα οποία φέρουν τη σημαία του συγκεκριμένου κράτους μέλους της ΕΕ ή της Σερβίας είναι ελεύθεροι να παρέχουν υπηρεσίες θαλασσίων μεταφορών εντός της Σερβίας σύμφωνα με τους όρους που καθορίζονται στον κανονισμό (ΕΟΚ) αριθ. 3577/92.
 Αμοιβαία, οι πλοιοκτήτες της Σερβίας που εκμεταλλεύονται πλοία νηολογημένα σε κράτος μέλος της ΕΕ ή στη Σερβία τα οποία φέρουν τη σημαία του συγκεκριμένου κράτους μέλους της ΕΕ ή της Σερβίας είναι ελεύθεροι να παρέχουν υπηρεσίες θαλασσίων μεταφορών εντός οποιουδήποτε κράτους μέλους σύμφωνα με τους όρους που καθορίζονται στον κανονισμό (ΕΟΚ) αριθ. 3577/92.
 III. Όροι σχετικοί με τη μετάβαση στην εσωτερική ναυσιπλοΐα
 ΑΡΘΡΟ 1
 1.
 Η μεταβατική περίοδος διαρκεί από την έναρξη ισχύος της παρούσας Συνθήκης έως ότου η Σερβία εκπληρώσει όλους τους όρους που καθορίζονται στο άρθρο 2 του παρόντος πρωτοκόλλου, κατόπιν σχετικής αξιολόγησης που πραγματοποιεί η Ευρωπαϊκή Επιτροπή με τη διαδικασία που αναφέρεται στο άρθρο 40 της βασικής Συνθήκης.
 ΑΡΘΡΟ 2
 Έως τη λήξη της μεταβατικής περιόδου:
 α)
 Η Σερβία εφαρμόζει την παρούσα Συνθήκη, καθώς και όλη τη νομοθεσία που παρατίθεται στο παράρτημα I·
 β)
 Η Σερβία έχει το δικαίωμα να μεταφέρει επιβάτες ή εμπορεύματα μέσω των εσωτερικών πλωτών οδών μεταξύ οποιουδήποτε λιμένα κράτους μέλους και οποιουδήποτε λιμένα ή υπεράκτιας εγκατάστασης άλλου κράτους μέλους της ΕΕ.


text:
 16.12.2005
 EL
 Επίσημη Εφημερίδα της Ευρωπαϊκής Ένωσης
 L 330/42
 Κανονισμός αριθ. 28 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΟΗΕ) — Ενιαίες διατάξεις σχετικά με την έγκριση συσκευών ακουστικής προειδοποίησης και μηχανοκίνητων οχημάτων όσον αφορά τα ακουστικά τους σήματα
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός εφαρμόζεται:
 1.1. σε συσκευές ακουστικής προειδοποίησης (ΣΑΠ) (1), οι οποίες τροφοδοτούνται με συνεχές ή εναλλασσόμενο ρεύμα ή συμπιεσμένο αέρα, οι οποίες προορίζονται να τοποθετηθούν σε μηχανοκίνητα οχήματα των κατηγοριών L3 έως 5, M και N, εξαιρουμένων των μοτοποδηλάτων (κατηγορίες Λ1 και Λ2) (2)
 1.2. τα ακουστικά σήματα (3) των μηχανοκίνητων οχημάτων, εκτός των μοτοσυκλετών.
 I. ΣΥΣΚΕΥΕΣ ΑΚΟΥΣΤΙΚΗΣ ΠΡΟΕΙΔΟΠΟΙΗΣΗΣ
 2. ΟΡΙΣΜΟΙ
 Για τους σκοπούς του παρόντος κανονισμού, ως συσκευές ακουστικής προειδοποίησης (ΣΑΠ) διαφορετικών «τύπων» θα νοούνται οι συσκευές που διαφέρουν ουσιαστικά μεταξύ τους ως προς στοιχεία όπως:
 2.1. την εμπορική επωνυμία ή το σήμα
 2.2. τις αρχές λειτουργίας
 2.3. το είδος ηλεκτρικού ρεύματος (απλό ή εναλλασσόμενο)
 2.4. το εξωτερικό σχήμα του κιβωτίου
 2.5. σχήμα και διαστάσεις του(των) διαφράγματος(-των)
 2.6. το σχήμα ή το είδος των εξόδων ήχου
 2.7. την ονομαστική συχνότητα ή συχνότητες του ήχου
 2.8. την ονομαστική τάση τροφοδοσίας
 2.9. για συσκευές που τροφοδοτούνται απευθείας από εξωτερική πηγή συμπιεσμένου αέρα, την ονομαστική πίεση λειτουργίας
 Η ΣΑΠ προορίζεται κυρίως για:
 2.10.1. μοτοσυκλέτες ισχύος κατώτερης ή ίσης με 7 kW (κατηγορία I).
 2.10.2. οχήματα των κατηγοριών Μ και Ν και μοτοσυκλέτες ισχύος ανώτερης των 7 kW (κατηγορία II).
 3. ΑΙΤΗΣΗ ΕΓΚΡΙΣΗΣ
 Η αίτηση για την έγκριση τύπου συσκευής ακουστικής προειδοποίησης πρέπει να υποβάλλεται από τον κάτοχο της εμπορικής επωνυμίας ή του σήματος ή από το δεόντως εξουσιοδοτημένο αντιπρόσωπό του.
 Συνοδεύεται από τα παρακάτω δικαιολογητικά εις τριπλούν και τα ακόλουθα στοιχεία:
 3.2.1. περιγραφή του τύπου της συσκευής ακουστικής προειδοποίησης, με ιδιαίτερη προσοχή στα σημεία που αναφέρονται στην παράγραφο 2·
 3.2.2. σχέδιο στο οποίο εικονίζεται, μεταξύ άλλων, η συσκευή προειδοποίησης σε εγκάρσια τομή·
 3.2.3. κατάλογο των εξαρτημάτων που χρησιμοποιήθηκαν κατά την κατασκευή, δεόντως προσδιορισμένων, με αναφορά των χρησιμοποιούμενων υλικών·
 3.2.4. λεπτομερή σχέδια όλων των εξαρτημάτων που χρησιμοποιήθηκαν κατά την κατασκευή. Στα σχέδια εικονίζεται η θέση που προβλέπεται για τον αριθμό έγκρισης σε σχέση με τον κύκλο στον οποίο τοποθετείται το σήμα έγκρισης.
 3.3. Επιπλέον, η αίτηση έγκρισης συνοδεύεται από δύο δείγματα του τύπου της συσκευής προειδοποίησης.
 3.4. Η αρμόδια αρχή επιβεβαιώνει, πριν από τη χορήγηση έγκρισης τύπου, την ύπαρξη κατάλληλων μέτρων τα οποία εξασφαλίζουν τον αποτελεσματικό έλεγχο της συμμόρφωσης της παραγωγής.
 4. ΣΗΜΑΝΣΕΙΣ
 4.1. Τα δείγματα των συσκευών ακουστικής προειδοποίησης που υποβάλλονται προς έγκριση φέρουν την εμπορική επωνυμία ή τη σήμανση του κατασκευαστή· η σήμανση πρέπει να είναι ευανάγνωστη και ανεξίτηλη.
 4.2. Κάθε δείγμα διαθέτει μία θέση επαρκούς μεγέθους για την επίθεση του σήματος έγκρισης· η θέση αυτή εμφανίζεται στο σχέδιο που αναφέρεται στην παράγραφο 3.2.2.
 5. ΕΓΚΡΙΣΗ
 5.1. Αν τα δείγματα που υποβάλλονται προς έγκριση συμμορφώνονται με τις διατάξεις των παρακάτω παραγράφων 6 και 7, χορηγείται έγκριση για τον εν λόγω τύπο συσκευών προειδοποίησης.
 5.2. Σε κάθε εγκεκριμένο τύπο χορηγείται αριθμός έγκρισης. Τα πρώτα δύο ψηφία του (προς το παρόν 00 για τον κανονισμό στην


text:
αρχική του μορφή) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις που έγιναν στον κανονισμό κατά το χρόνο έκδοσης της έγκρισης. Ο ίδιος συμβαλλόμενος δεν μπορεί να χορηγήσει τον ίδιο αριθμό σε άλλο τύπο συσκευής ακουστικής προειδοποίησης.
 5.3. Ο ίδιος αριθμός έγκρισης μπορεί να χορηγηθεί σε τύπους συσκευών προειδοποίησης που διαφέρουν μόνον όσον αφορά την ονομαστική τάση, την ονομαστική συχνότητα ή συχνότητες ή, για τα συστήματα που αναφέρονται στην ανωτέρω παράγραφο 2.8, την ονομαστική πίεση λειτουργίας.
 5.4. Η ειδοποίηση της έγκρισης, της απόρριψης, της επέκτασης ή της ανάκλησης της έγκρισης ή της οριστικής παύσης της παραγωγής κοινοποιείται στα συμβαλλόμενα μέρη της συμφωνίας εφαρμογής του παρόντος κανονισμού, με τη χρήση εντύπου σύμφωνα με το υπόδειγμα στο παράρτημα 1 του παρόντος κανονισμού και τα σχέδια του διάταξης ακουστικής προειδοποίησης (που υποβλήθηκαν από τον αιτούνται την έγκριση) με μέγιστες διαστάσεις Α4 (210 × 297 mm) ή διπλωμένα στις ίδιες διαστάσεις και σε κλίμακα 1:1.
 Για κάθε συσκευή ακουστικής προειδοποίησης σύμφωνη με τον τύπου που εγκρίνεται βάσει του παρόντος κανονισμού, τοποθετείται σε σημείο εμφανές και εύκολα προσπελάσιμο, το οποίο καθορίζεται στο έντυπο έγκρισης, διεθνές σήμα έγκρισης αποτελούμενο από:
 5.5.1. κύκλο που περιβάλλει το γράμμα «E», ακολουθούμενο από το χαρακτηριστικό αριθμό της χώρας η οποία έχει χορηγήσει την έγκριση (4).
 5.5.2. τον αριθμό έγκρισης.
 5.5.3. επιπλέον σύμβολο με τη μορφή ρωμαϊκού αριθμού, που δηλώνει την κατηγορία στην οποία ανήκει η ΣΑΠ.
 5.6. Το σήμα έγκρισης και το επιπλέον σήμα πρέπει να είναι ευανάγνωστα και ανεξίτηλα.
 5.7. Στο παράρτημα 3 τμήμα 1 του παρόντος κανονισμού δίδεται παράδειγμα της σχηματικής διάταξης του σήματος έγκρισης.
 6. ΠΡΟΔΙΑΓΡΑΦΕΣ
 6.1. Γενικές προδιαγραφές
 6.1.1. Η συσκευή ακουστικής προειδοποίησης εκπέμπει συνεχή και ομοιόμορφο ήχο· το ακουστικό φάσμα δεν ποικίλει σημαντικά κατά τη λειτουργία της.
 Όσον αφορά συσκευές προειδοποίησης τροφοδοτούμενες με εναλλασσόμενο ρεύμα, η απαίτηση αυτή εφαρμόζεται μόνο σε σταθερή ταχύτητα γεννήτριας, εντός του φάσματος που ορίζεται στην παράγραφο 6.2.3.2.
 6.1.2. Η συσκευή προειδοποίησης έχει ακουστικά χαρακτηριστικά (φασματική κατανομή της ηχητικής ενέργειας, στάθμη ηχητικής πίεσης) και μηχανικά χαρακτηριστικά που της επιτρέπουν να περνάει, με την οριζόμενη σειρά, τις ακόλουθες δοκιμασίες:
 6.2. Μέτρηση χαρακτηριστικών του ήχου
 6.2.1. Η συσκευή προειδοποίησης πρέπει, κατά προτίμηση, να δοκιμάζεται σε ανηχωικό περιβάλλον. Εναλλακτικά, μπορεί να δοκιμαστεί σε ημιανηχωικό χώρο ή σε ανοιχτό χώρο (5). Στην περίπτωση αυτή, πρέπει να ληφθούν προληπτικά μέτρα για να αποφευχθούν οι αντανακλάσεις από το έδαφος εντός της περιοχής μέτρησης (πχ. με την τοποθέτηση ενός συνόλου απορροφητικών πετασμάτων). Πρέπει να ελέγχεται η συμμόρφωση με τη σφαιρική απόκλιση έως του ενός dB εντός ενός ημισφαιρίου ακτίνας όχι μικρότερης των 5 m, έως τη μέγιστη συχνότητα που πρέπει να μετρηθεί, ιδιαίτερα στην κατεύθυνση της μέτρησης και στο ύψος της συσκευής και του μικροφώνου.
 Η στάθμη του θορύβου περιβάλλοντος πρέπει να είναι τουλάχιστον 10 dB χαμηλότερη από τη στάθμη ηχητικής πίεσης που πρέπει να μετρηθεί.
 Η συσκευή που πρέπει να υποβληθεί σε δοκιμασία και το μικρόφωνο τοποθετούνται στο ίδιο ύψος. Το ύψος αυτό κυμαίνεται μεταξύ 1,15 και 1,25 m. Ο άξονας της μέγιστης ευαισθησίας του μικροφώνου συμπίπτει με τη διεύθυνση της μέγιστης στάθμης


text:
ήχου του συστήματος.
 Το μικρόφωνο τοποθετείται με τρόπο ώστε το διάφραγμά του να είναι σε απόσταση 2 ± 0,01 m από το επίπεδο της εξόδου ήχου της συσκευής. Στην περίπτωση συσκευών με άνω της μίας εξόδους, η απόσταση καθορίζεται σε σχέση με το επίπεδο της πλησιέστερης προς το μικρόφωνο εξόδου.
 6.2.2. Οι μετρήσεις της στάθμης ηχητικής πίεσης γίνονται με μετρητή στάθμης ήχου ακριβείας της κατηγορίας 1, σύμφωνα με τις προδιαγραφές της δημοσίευσης IEC αριθ. 657, πρώτη έκδοση (1979). Όλες οι μετρήσεις γίνονται χρησιμοποιώντας τη σταθερά χρόνου «F». Η μέτρηση της συνολικής στάθμης ηχητικής πίεσης γίνεται χρησιμοποιώντας την καμπύλη στάθμισης Α. Το φάσμα του εκπεμπόμενου ήχου καταμετράται σύμφωνα με το μετασχηματισμό Fourier του ακουστικού σήματος. Εναλλακτικά, είναι δυνατόν να χρησιμοποιούνται φίλτρα ενός τρίτου της οκτάβας που πληρούν τις προδιαγραφές της δημοσίευσης IEC αριθ. 225, πρώτη έκδοση (1966):
 στην περίπτωση αυτή, η στάθμη ηχητικής πίεσης στη συχνότητα μεσαίας ζώνης 2 500 Hz προσδιορίζεται αθροίζοντας τις μέσες τιμές του τετραγώνου των ηχητικών πιέσεων στις συχνότητες μεσαίας ζώνης ενός τρίτου της οκτάβας 2 000, 2 500 και 3 150 Hz.
 Σε κάθε περίπτωση, μέθοδος αναφοράς θεωρείται μόνον η μέθοδος μετασχηματισμού Fourier.
 Η ΣΑΠ τροφοδοτείται με ρεύμα σε μία από τις τάσεις δοκιμασίας, όπως ενδείκνυται:
 6.2.3.1. σε περίπτωση που οι ΣΑΠ τροφοδοτούνται με συνεχές ρεύμα, σε τάση που υπολογίζεται στο τερματικό της πηγής ηλεκτρικού ρεύματος ότι ισούται με τα 13/12 της ονομαστικής τάσης·
 6.2.3.2. σε περίπτωση που οι ΣΑΠ τροφοδοτούνται με εναλλασσόμενο ρεύμα, το ρεύμα προέρχεται από ηλεκτρική γεννήτρια του τύπου που κανονικά χρησιμοποιείται με το συγκεκριμένο τύπο ΣΑΠ. Τα ακουστικά χαρακτηριστικά της ΣΑΠ καταγράφονται για ταχύτητες ηλεκτρικής γεννήτριας που αντιστοιχούν στο 50 %, 75 % και 100 % της μέγιστης ταχύτητας που προτείνει ο κατασκευαστής της γεννήτριας για συνεχή λειτουργία. Κατά τη δοκιμασία αυτή δεν εφαρμόζεται κανένα άλλο ηλεκτρικό φορτίο στην ηλεκτρική γεννήτρια. Η δοκιμασία αντοχής που περιγράφεται στην παράγραφο 6.3 διενεργείται σε ταχύτητα που προτείνει ο κατασκευαστής του εξοπλισμού και επιλέγεται μεταξύ των παραπάνω.
 6.2.4. Αν χρησιμοποιείται πηγή ανορθωμένου ρεύματος για τη δοκιμασία μιας ΣΑΠ που τροφοδοτείται με συνεχές ρεύμα, η εναλλασσόμενη συνιστώσα της τάσης που καταμετράται στους ακροδέκτες του, όταν οι συσκευές προειδοποίησης λειτουργούν, δεν υπερβαίνει το 0,1 volt, μεταξύ δύο μέγιστων τιμών.
 6.2.5. Για ΣΑΠ που τροφοδοτούνται με συνεχές ρεύμα, η αντίσταση των καλωδίων σύνδεσης, εκφρασμένη σε ohm, συμπεριλαμβανομένων των ακροδεκτών και των επαφών, προσεγγίζει κατά το δυνατό την τιμή (0,10/12) x ονομαστική τάση σε volt.
 6.2.6. Η συσκευή προειδοποίησης συναρμολογείται με ακρίβεια, με χρήση του εξοπλισμού που προτείνει ο κατασκευαστής, σε μία βάση η μάζα της οποίας είναι τουλάχιστον δεκαπλάσια της μάζας της συσκευής προειδοποίησης υπό δοκιμή και όχι μικρότερη από 30 kg. Επιπλέον, λαμβάνονται μέτρα ώστε να εξασφαλίζεται ότι οι αντανακλάσεις στις πλευρές της βάσης και οι δονήσεις της έχουν αμελητέο αντίκτυπο στα αποτελέσματα της μέτρησης.
 Υπό τις παραπάνω συνθήκες, η σταθμισμένη ηχητική πίεση σύμφωνα με την καμπύλη Α δεν υπερβαίνει τις ακόλουθες τιμές:
 (a)
 115 dB(A) για ΣΑΠ που προορίζονται κυρίως για μοτοσυκλέτες με ισχύ μικρότερη ή ίση με 7 kW·
 (b)
 118 dB(A) για ΣΑΠ που προορίζονται


text:
για οχήματα των κατηγοριών Μ και Ν και μοτοσυκλέτες με ισχύ μεγαλύτερη των 7 kW.
 6.2.7.1. Επιπλέον, η στάθμη ηχητικής πίεσης στη ζώνη συχνοτήτων μεταξύ 1 800 και 3 550 Hz είναι ανώτερη της στάθμης ηχητικής πίεσης κάθε συνιστώσας συχνότητας μεγαλύτερης από 1 800 έως 3 550 Hz και, πάντως, ίση ή μεγαλύτερη από:
 (α)
 95 dB(A) για ΣΑΠ που προορίζονται κυρίως για μοτοσυκλέτες με ισχύ μικρότερη ή ίση με 7 kW·
 (β)
 105 dB(A) για ΣΑΠ που προορίζονται κυρίως για οχήματα των κατηγοριών Μ και Ν και μοτοσυκλέτες με ισχύ άνω των 7 kW.
 6.2.7.2. Οι ΣΑΠ που πληρούν τα χαρακτηριστικά ήχου που αναφέρονται στο σημείο (β) μπορούν να χρησιμοποιούνται στα οχήματα που αναφέρονται στο σημείο (α).
 6.2.8. Οι παραπάνω προδιαγραφές πληρούνται επίσης από συσκευές που υπόκεινται στη δοκιμασία αντοχής που ορίζεται στην παρακάτω παράγραφο 6.3, με την τάση τροφοδοσίας που κυμαίνεται μεταξύ του 115 % και του 95 % της ονομαστικής τάσης για ΣΑΠ που τροφοδοτείται με συνεχές ρεύμα ή, για ΣΑΠ που τροφοδοτείται με εναλλασσόμενο ρεύμα, μεταξύ 50 % και 100 % της μέγιστης ταχύτητας της γεννήτριας που ορίζει ο κατασκευαστής για συνεχείς λειτουργίες.
 6.2.9. Το χρονικό διάστημα που μεσολαβεί από τη στιγμή της ενεργοποίησης του συσκευής έως τη στιγμή που ο ήχος φθάνει την ελάχιστη τιμή η οποία ορίζεται στην παραπάνω παράγραφο 6.2.7. δεν υπερβαίνει τα 0,2 δευτερόλεπτα υπολογιζόμενο σε θερμοκρασία περιβάλλοντος 20 ± 5 °C. Ο όρος αυτός εφαρμόζεται, μεταξύ άλλων, στις πνευματικές ή ηλεκτροπνευματικές συσκευές προειδοποίησης.
 6.2.10. Οι πνευματικές ή ηλεκτροπνευματικές συσκευές προειδοποίησης, όταν λειτουργούν στις συνθήκες τροφοδοσίας με ρεύμα που ορίζουν για τις εν λόγω συσκευές οι κατασκευαστές, πληρούν τις ίδιες ακουστικές απαιτήσεις, όπως αυτές που ορίζονται για τις ηλεκτρικές συσκευές ακουστικής προειδοποίησης.
 6.3. Δοκιμασία αντοχής
 6.3.1. Οι ΣΑΠ τροφοδοτούνται με ρεύμα στην ονομαστική τάση και με τις αντιστάσεις των καλωδίων σύνδεσης που ορίζονται στις παραπάνω παραγράφους 6.2.3. έως 6.2.5 και λειτουργούν αντιστοίχως:
 10 000 φορές για ΣΑΠ που προορίζονται κυρίως για μοτοσυκλέτες με ισχύ μικρότερη ή ίση με 7 kW·
 50 000 φορές για ΣΑΠ που προορίζονται κυρίως για οχήματα των κατηγοριών Μ και Ν και μοτοσυκλέτες ισχύος άνω των 7 kW, για ένα δευτερόλεπτο κάθε φορά ακολουθούμενο από διάστημα 4 δευτερολέπτων. Κατά τη δοκιμασία, η ΣΑΠ αερίζεται από ρεύμα αέρος με ταχύτητα περίπου 10 m/sec.
 6.3.2. Αν η δοκιμασία γίνεται σε ανηχωικό θάλαμο, ο θάλαμος είναι αρκετά μεγάλος ώστε να εξασφαλίζεται η κανονική διάχυση της θερμότητας που απελευθερώνει το προειδοποιητικό σύστημα κατά τη δοκιμασία.
 6.3.3. Η θερμοκρασία περιβάλλοντος στο θάλαμο δοκιμασίας κυμαίνεται μεταξύ +15 και +30 °C.
 6.3.4. Αν, αφού η ΣΑΠ λειτουργήσει για τις μισές από τις φορές που ορίζονται, τα χαρακτηριστικά της στάθμης ήχου δεν είναι τα ίδια όπως πριν από τη δοκιμασία, η ΣΑΠ πρέπει να προσαρμοστεί. Αφού λειτουργήσει όσες φορές ορίζεται και ύστερα από περαιτέρω προσαρμογή, αν απαιτείται, η ΣΑΠ υποβάλλεται στη δοκιμασία που ορίζεται στην ανωτέρω παράγραφο 6.2.
 6.3.5. Σε περίπτωση συσκευών προειδοποίησης ηλεκτροπνευματικού τύπου, η συσκευή μπορεί να λιπαίνεται με το λάδι που προτείνει ο κατασκευαστής όποτε συμπληρώνει 10 000 φορές λειτουργίας.
 7. ΤΡΟΠΟΠΟΙΗΣΗ ΤΟΥ


text:
ΤΥΠΟΥ ΤΗΣ ΣΥΣΚΕΥΗΣ ΑΚΟΥΣΤΙΚΗΣ ΠΡΟΕΙΔΟΠΟΙΗΣΗΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ
 Τυχόν τροποποίηση του τύπου της συσκευής ακουστικής προειδοποίησης κοινοποιείται στη διοικητική υπηρεσία που χορήγησε την έγκριση για το συγκεκριμένο τύπου συσκευής ακουστικής προειδοποίησης. Στη συνέχεια, η εν λόγω υπηρεσία δύναται:
 7.1.1. είτε να κρίνει ότι οι τροποποιήσεις που επήλθαν δεν είναι πιθανό να έχουν υπολογίσιμες επιπτώσεις·
 7.1.2. είτε να ζητήσει την εκπόνηση νέας έκθεσης από την τεχνική υπηρεσία που είναι αρμόδια για τις δοκιμασίες.
 7.2. Η ειδοποίηση της επιβεβαίωσης της έγκρισης, με λεπτομερή στοιχεία σχετικά με τις τροποποιήσεις, ή της άρνησης της έγκρισης ανακοινώνεται στα συμβαλλόμενα μέρη της συμφωνίας που εφαρμόζουν τον παρόντα κανονισμό, σύμφωνα με τη διαδικασία που ορίζεται στην παράγραφο 5.4 ανωτέρω.
 7.3. Η αρμόδια αρχή που εκδίδει την επέκταση έγκρισης χορηγεί αριθμό σειράς σε κάθε έντυπο κοινοποίησης που καταρτίζεται για τέτοιου είδους επεκτάσεις.
 8. ΠΙΣΤΟΤΗΤΑ ΤΗΣ ΠΑΡΑΓΩΓΗΣ
 Οι διαδικασίες συμμόρφωσης παραγωγής ακολουθούν εκείνες που προβλέπονται στη συμφωνία, προσάρτημα 2 (E/ECE/324-E/ECE/TRANS/505/Rev.2), με τις ακόλουθες απαιτήσεις:
 8.1. Οι ΣΑΠ που εγκρίνονται βάσει του παρόντος κανονισμού πρέπει να κατασκευάζονται κατά τρόπο ώστε να συμμορφώνονται προς τον τύπο που εγκρίνεται βάσει της τήρησης των απαιτήσεων οι οποίες προβλέπονται στην παράγραφο 6 ανωτέρω.
 8.2. Η αρχή που χορήγησε την έγκριση τύπου μπορεί ανά πάσα στιγμή να επαληθεύσει τις μεθόδους ελέγχου της συμμόρφωσης που εφαρμόζονται σε κάθε εγκατάσταση παραγωγής. Η κανονική συχνότητα των επαληθεύσεων αυτών πρέπει να είναι μια φορά κάθε δύο χρόνια.
 Ο κάτοχος της έγκρισης τύπου πρέπει ειδικότερα:
 8.3.1. να εξασφαλίζει ότι υπάρχουν διαδικασίες για τον αποτελεσματικό έλεγχο της ποιότητας των προϊόντων,
 8.3.2. να έχει πρόσβαση στον εξοπλισμό ελέγχου που είναι απαραίτητος για τον έλεγχο της συμμόρφωσης προς κάθε εγκεκριμένο τύπο·
 8.3.3. να διασφαλίσει ότι καταγράφονται τα δεδομένα των αποτελεσμάτων των δοκιμασιών και ότι τα σχετικά έγγραφα θα παραμένουν διαθέσιμα για χρονικό διάστημα που θα καθορίζεται από τη διοικητική υπηρεσία·
 8.3.4. να αναλύει τα αποτελέσματα κάθε είδους δοκιμών προκειμένου να επαληθεύει και να διασφαλίζει τη σταθερότητα των χαρακτηριστικών του προϊόντος, λαμβάνοντας υπόψη τις αποκλίσεις της βιομηχανικής παραγωγής·
 8.3.5. να εξασφαλίζει ότι για κάθε τύπου ΣΑΠ διενεργούνται επαρκείς έλεγχοι ώστε να διασφαλίζεται ότι οι παραγόμενες ΣΑΠ συμμορφώνονται με τις προδιαγραφές που ορίζονται για το ΣΑΠ που υποβάλλεται για την έγκριση τύπου,
 8.3.6. να διασφαλίζει ότι τυχόν δειγματοληψία ή τεμάχια δοκιμασίας που αποδεικνύουν μη συμμόρφωση με τον τύπο της συγκεκριμένης δοκιμασίας συνεπάγονται τη διενέργεια άλλης δειγματοληψίας ή άλλης δοκιμασίας. Λαμβάνεται κάθε αναγκαίο μέτρο για την εξακρίβωση της συμμόρφωσης της αντίστοιχης παραγωγής.
 Η αρμόδια αρχή που χορήγησε την έγκριση τύπου μπορεί ανά πάσα στιγμή να επαληθεύσει τις μεθόδους ελέγχου της συμμόρφωσης που εφαρμόζονται σε κάθε μονάδα παραγωγής.
 8.4.1. Σε κάθε επιθεώρηση, τα βιβλία δοκιμασιών και τα αρχεία εξέτασής της παραγωγής επιδεικνύονται στον επιθεωρητή που πραγματοποιεί την επίσκεψη.
 8.4.2. Ο επιθεωρητής λαμβάνει τυχαία δείγματα τα οποία υποβάλλονται σε δοκιμασία στο εργαστήριο του κατασκευαστή. Ο ελάχιστος αριθμός δειγμάτων καθορίζεται σύμφωνα με τα αποτελέσματα της ιδίας επαλήθευσης που διενέργησε ο κατασκευαστής.
 8.4.3. Όταν το επίπεδο ποιότητας φαίνεται να είναι μη ικανοποιητικό ή όταν φαίνεται ότι είναι αναγκαίο να επαληθευτεί η εγκυρότητα των δοκιμασιών που διενεργούνται κατ' εφαρμογή της


text:
παραγράφου 8.4.2, ο επιθεωρητής επιλέγει δείγματα τα οποία αποστέλλονται στην τεχνική υπηρεσία που διεξήγαγε τις δοκιμασίες για την έγκριση του τύπου.
 8.4.4. Η αρμόδια αρχή μπορεί να διενεργήσει κάθε δοκιμασία που ορίζεται στον παρόντα κανονισμό.
 8.4.5. Η κανονική συχνότητα επιθεωρήσεων που έχει εγκριθεί από την αρμόδια αρχή θα είναι μία ανά έτος. Σε περίπτωση που καταγραφούν αρνητικά αποτελέσματα, η αρμόδια αρχή πρέπει να διασφαλίζει τη λήψη όλων των απαραίτητων μέτρων για την όσο το δυνατόν ταχύτερη αποκατάσταση της συμμόρφωσης της παραγωγής.
 9. ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 9.1. Η έγκριση που χορηγείται για έναν τύπο συσκευής ακουστικής προειδοποίησης δυνάμει του παρόντος κανονισμού μπορεί να ανακληθεί, εφόσον δεν διαπιστωθεί συμμόρφωση με τις απαιτήσεις της παραγράφου 8.1 ή εφόσον η συσκευή ακουστικής προειδοποίησης δεν περάσει με επιτυχία τους ελέγχους που ορίζονται στην παράγραφο 8.2. ανωτέρω.
 9.2. Αν κάποιο από τα συμβαλλόμενα μέρη που εφαρμόζει τον παρόντα κανονισμό ανακαλέσει έγκριση που είχε προηγουμένως χορηγηθεί, θα γνωστοποιήσει πάραυτα την εν λόγω ενέργεια στα υπόλοιπα συμβαλλόμενα μέρη της σύμβασης που εφαρμόζουν τον παρόντα κανονισμό, με αντίγραφο του εντύπου έγκρισης, που φέρει στο τέλος, με μεγάλα γράμματα, υπογραφή και ημερομηνία την ένδειξη: «ΑΝΑΚΛΗΣΗ ΕΓΚΡΙΣΗΣ».
 10. ΠΑΥΣΗ ΠΑΡΑΓΩΓΗΣ
 Αν ο κάτοχος μιας έγκρισης που χορηγήθηκε βάσει του παρόντος κανονισμού παύσει την παραγωγή του τύπου συσκευής ακουστικής προειδοποίησης, ενημερώνει την αρχή η οποία χορήγησε την έγκριση. Αφού λάβει τη σχετική κοινοποίηση, η αρχή ενημερώνει τα άλλα συμβαλλόμενα μέρη στη συμφωνία που εφαρμόζουν τον παρόντα κανονισμό με τη διαβίβαση αντιγράφου του εντύπου έγκρισης στο τέλος του οποίου αναγράφεται με μεγάλα γράμματα, υπογραφή και ημερομηνία, η ένδειξη: «ΠΑΥΣΗ ΠΑΡΑΓΩΓΗΣ».
 II. ΑΚΟΥΣΤΙΚΑ ΣΗΜΑΤΑ ΓΙΑ ΜΗΧΑΝΟΚΙΝΗΤΑ ΟΧΗΜΑΤΑ
 11. ΟΡΙΣΜΟΙ
 Για τους σκοπούς του παρόντος κανονισμού,
 11.1. Ως «έγκριση μηχανοκίνητου οχήματος» νοείται η έγκριση του τύπου του οχήματος όσον αφορά το ακουστικό του σήμα·
 Ως «τύπος οχήματος» νοείται όχημα που δεν διαφέρει ουσιαστικά από άλλο ως προς τα ακόλουθα στοιχεία:
 11.2.1. τον αριθμό και τον(τους) τύπο(-ους) συσκευών προειδοποίησης που τοποθετούνται στο όχημα,
 11.2.2. τα υποστηρίγματα που χρησιμοποιούνται για την τοποθέτηση των συσκευών προειδοποίησης στο όχημα·
 11.2.3. τη θέση των συσκευών προειδοποίησης στο όχημα·
 11. 2.4. τη σταθερότητα των τμημάτων της βάσης στην οποία τοποθετείται(-ούται) η(οι) συσκευή(-ες) ακουστικής προειδοποίησης·
 11.2.5. το σχήμα και τα υλικά του αμαξώματος στο εμπρόσθιο μέρος του οχήματος, που μπορούν να επηρεάσουν τη στάθμη του ήχου που εκπέμπει(-ουν) η(οι) συσκευή(-ες) προειδοποίησης και να προκαλέσουν το φαινόμενο απόκρυψης.
 12. ΑΙΤΗΣΗ ΕΓΚΡΙΣΗΣ
 12.1. Η αίτηση έγκρισης ενός τύπου οχήματος όσον αφορά τα ακουστικά σήματα του υποβάλλεται από τον κατασκευαστή του οχήματος ή από δεόντως διαπιστευμένο αντιπρόσωπό του.
 Συνοδεύεται από τα παρακάτω δικαιολογητικά εις τριπλούν και τα ακόλουθα στοιχεία:
 12.2.1. περιγραφή του τύπου οχήματος όσον αφορά τα στοιχεία που αναφέρονται στην παράγραφο 11.2 ανωτέρω·
 12.2.2. κατάλογο των εξαρτημάτων που απαιτούνται για τον καθορισμό της(των) συσκευής(-ών) ακουστικής προειδοποίησης που τοποθετούνται στο όχημα·
 12.2.3. σχέδια στα οποία εικονίζεται η θέση της(των) συσκευής(-ων) ακουστικής προειδοποίησης στο όχημα και του(των) υποστηρίγματός(-μάτων) της.
 12.3. Όχημα αντιπροσωπευτικό του προς έγκριση τύπου οχήματος υποβάλλεται στην τεχνική υπηρεσία που είναι υπεύθυνη για τη διεξαγωγή των δοκιμασιών έγκρισης.
 13. ΕΓΚΡΙΣΗ
 13.1.


text:
Εάν ο τύπος του οχήματος που υποβάλλεται προς έγκριση δυνάμει του παρόντος κανονισμού πληροί τις απαιτήσεις της παραγράφου 14 και 15 κατωτέρω, τότε χορηγείται έγκριση για το συγκεκριμένο τύπο του οχήματος.
 13.2. Σε κάθε εγκεκριμένο τύπο χορηγείται αριθμός έγκρισης. Τα πρώτα δύο ψηφία του (προς το παρόν 00 για τον κανονισμό στην αρχική του μορφή) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις που έγιναν στον κανονισμό κατά το χρόνο έκδοσης της έγκρισης. Το ίδιο συμβαλλόμενο μέρος δεν μπορεί να δώσει τον ίδιο αριθμό σε κάποιο άλλο τύπο οχήματος.
 13.3. Η ειδοποίηση της έγκρισης, της απόρριψης, της επέκτασης ή της ανάκλησης της έγκρισης ή της οριστικής παύσης της παραγωγής κοινοποιείται στα συμβαλλόμενα μέρη της συμφωνίας εφαρμογής του παρόντος κανονισμού, με τη χρήση εντύπου σύμφωνα με το υπόδειγμα στο παράρτημα 2 του παρόντος κανονισμού και τα σχέδια της συσκευής ακουστικής προειδοποίησης (που υποβλήθηκαν από τον αιτούνται την έγκριση) με μέγιστες διαστάσεις Α4 (210 × 297 mm) ή διπλωμένα στις ίδιες διαστάσεις και σε κατάλληλη κλίμακα.
 Για κάθε όχημα σύμφωνο με τον τύπο που εγκρίνεται βάσει του παρόντος κανονισμού, τοποθετείται σε σημείο εμφανές και εύκολα προσπελάσιμο, το οποίο καθορίζεται στο έντυπο έγκρισης, διεθνές σήμα έγκρισης αποτελούμενο από:
 13.4.1. κύκλο που περιβάλλει το γράμμα «E», ακολουθούμενο από το χαρακτηριστικό αριθμό της χώρας η οποία έχει χορηγήσει την έγκριση (6),
 13.4.2. τον αριθμό του παρόντος κανονισμού στα δεξιά του κύκλου που αναφέρεται στην παράγραφο 13.4.1.
 13.5. Αν το όχημα συμμορφώνεται με τύπο οχήματος εγκεκριμένο βάσει άλλου(-ων) κανονισμού(-ων) που προσαρτάται(-ώνται) στη συμφωνία, στην ίδια χώρα με αυτή που χορήγησε την έγκριση βάσει του παρόντος κανονισμού, το σύμβολο που αναφέρεται στην παράγραφο 13.4. δεν χρειάζεται να επαναληφθεί· σε αυτή την περίπτωση, οι επιπλέον αριθμοί και τα σύμβολα όλων των κανονισμών βάσει των οποίων χορηγήθηκε έγκριση στη χώρα η οποία χορήγησε έγκριση βάσει του παρόντος κανονισμού, αναγράφονται σε κάθετες στήλες στα δεξιά του συμβόλου που αναφέρεται στην παράγραφο 13.4.
 13.6. Το σήμα έγκρισης πρέπει να είναι ευανάγνωστο και ανεξίτηλο.
 13.7. Το σήμα έγκρισης τοποθετείται πλησίον της πινακίδας που φέρει τα χαρακτηριστικά του οχήματος και μπορεί επίσης να τοποθετηθεί επί της εν λόγω πινακίδας.
 13.8. Στο παράρτημα 3 του παρόντος κανονισμού δίδεται παράδειγμα της σχηματικής διάταξης του σήματος έγκρισης.
 13.9. Η αρμόδια αρχή επιβεβαιώνει, πριν από τη χορήγηση έγκρισης τύπου, την ύπαρξη κατάλληλων μέτρων τα οποία εξασφαλίζουν τον αποτελεσματικό έλεγχο της συμμόρφωσης της παραγωγής.
 14. ΠΡΟΔΙΑΓΡΑΦΕΣ
 Το όχημα συμμορφώνεται με τις ακόλουθες προδιαγραφές:
 14.1. Η(Οι) συσκευή(-ες) ακουστικής προειδοποίησης που τοποθετείται(-ούνται) στο όχημα αντιστοιχούν στον τύπο που εγκρίνεται βάσει του παρόντος κανονισμού.
 Οι συσκευές ακουστικής προειδοποίησης της κατηγορίας ΙΙ που εγκρίνονται βάσει του παρόντος κανονισμού στην αρχική του μορφή και, συνεπώς, δεν φέρουν το σύμβολο ΙΙ στη σήμανση έγκρισή τους, μπορούν να εξακολουθούν να τοποθετούνται στους τύπους οχήματος που υποβάλλονται για έγκριση βάσει του παρόντος κανονισμού.
 14.2. Η τάση δοκιμασίας είναι αυτή που ορίζεται στην παράγραφο 6.2.3 του κανονισμού·
 14.3. Οι μετρήσεις της ηχητικής πίεσης γίνονται στις συνθήκες που ορίζονται στην παράγραφο 6.2.2. του παρόντος κανονισμού.
 14.4. Η στάθμη ηχητικής πίεσης με στάθμιση Α που


text:
εκπέμπεται από συσκευή τοποθετημένη σε όχημα μετράται σε απόσταση 7 m μπροστά από το όχημα· το δε όχημα βρίσκεται σε ανοικτό χώρο (7), σε όσο το δυνατό πιο λείο έδαφος και, στην περίπτωση συσκευών τροφοδοτούμενων με συνεχές ρεύμα, με σβησμένο κινητήρα.
 14.5. Το μικρόφωνο του οργάνου μέτρησης τοποθετείται περίπου στο διαμήκες ενδιάμεσο επίπεδο του οχήματος·
 14.6. Η στάθμη ηχητικής πίεσης του θορύβου βάθους και του θορύβου του ανέμου πρέπει να είναι τουλάχιστον 10 dB (A) χαμηλότερη από τον ήχο που πρέπει να μετρηθεί·
 14.7. Η μέγιστη στάθμη ηχητικής πίεσης κυμαίνεται μεταξύ 0,5 και 1,5 m πάνω από το έδαφος·
 14.8. Η μέγιστη στάθμη ηχητικής πίεσης (14.7.) του υπό δοκιμή ακουστικού σήματος, υπολογιζόμενη υπό τις συνθήκες που ορίζονται στις παραγράφους 14.2 έως 14.7, είναι τουλάχιστον:
 (α)
 ίση με 83 dB(A) και όχι υψηλότερη από 112 dB(A) για τα σήματα των μοτοσυκλετών με ισχύ κατώτερη ή ίση με 7 kW·
 (β)
 ίση με 93 dB και το ανώτερο 112 dB(A) για τα σήματα των οχημάτων των κατηγοριών Μ και Ν (6) και των μοτοσυκλετών με ισχύ μεγαλύτερη από 7 kW
 15. ΤΡΟΠΟΠΟΙΗΣΗ ΤΥΠΟΥ ΚΑΙ ΕΠΕΚΤΑΣΗ ΕΓΚΡΙΣΗΣ
 Κάθε τροποποίηση του τύπου του οχήματος πρέπει να κοινοποιείται στη διοικητική υπηρεσία που ενέκρινε τον τύπο του οχήματος. Στη συνέχεια, η εν λόγω υπηρεσία δύναται:
 15.1.1. είτε να θεωρήσει ότι οι τροποποιήσεις δεν είναι πιθανόν να επιφέρουν αξιόλογο δυσμενές αποτέλεσμα και ότι οπωσδήποτε το όχημα εξακολουθεί να πληροί τις απαιτήσεις, είτε
 15.1.2. είτε να ζητήσει την εκπόνηση νέας έκθεσης από την τεχνική υπηρεσία που είναι αρμόδια για τις δοκιμασίες.
 15.2. Η ειδοποίηση της επιβεβαίωσης της έγκρισης, με λεπτομερή στοιχεία σχετικά με τις τροποποιήσεις, ή της άρνησης της έγκρισης ανακοινώνεται στα συμβαλλόμενα μέρη της συμφωνίας που εφαρμόζουν τον παρόντα κανονισμό, σύμφωνα με τη διαδικασία που ορίζεται στην παράγραφο 13.3 ανωτέρω.
 15.3. Η αρμόδια αρχή που εκδίδει την επέκταση έγκρισης χορηγεί αριθμό πρωτοκόλλου σε κάθε έντυπο κοινοποίησης που καταρτίζεται για τέτοιου είδους επεκτάσεις.
 16. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 Οι διαδικασίες συμμόρφωσης της παραγωγής ακολουθούν εκείνες που προβλέπονται στη συμφωνία, προσάρτημα 2 (E/ECE/324-E/ECE/TRANS/505/Rev.2), με τις ακόλουθες απαιτήσεις:
 16.1. Το όχημα που εγκρίνεται σύμφωνα με τον παρόντα κανονισμό πρέπει να κατασκευάζεται έτσι ώστε να συμμορφώνεται προς τον εγκεκριμένο τύπο ο οποίος ικανοποιεί τις απαιτήσεις που ορίζονται στην παράγραφο 14 ανωτέρω.
 16.2. Η αρχή που χορήγησε την έγκριση τύπου μπορεί ανά πάσα στιγμή να επαληθεύσει τις μεθόδους ελέγχου της συμμόρφωσης που εφαρμόζονται σε κάθε εγκατάσταση παραγωγής. Η κανονική συχνότητα των επαληθεύσεων αυτών πρέπει να είναι μια φορά κάθε δύο χρόνια.
 Ειδικότερα ο κάτοχος της έγκρισης:
 16.3.1. εξασφαλίζει ότι υπάρχουν διαδικασίες για τον αποτελεσματικό έλεγχο της ποιότητας των οχημάτων, όσον αφορά όλες τις πτυχές της συμμόρφωσης με τις απαιτήσεις που ορίζονται στην παράγραφο 14 ανωτέρω.
 16.3.2. εξασφαλίζει ότι για κάθε τύπο οχήματος διενεργούνται επαρκείς έλεγχοι όσον αφορά τον αριθμό και τον τύπου της ΣΑΠ, ώστε να εξασφαλίζεται ότι όλα τα παραγόμενα οχήματα συμμορφώνονται με τις συγκεκριμένες προδιαγραφές του οχήματος που υποβάλλεται για έγκριση τύπου,
 16.3.3. εξασφαλίζει ότι, αν οι έλεγχοι που διενεργούνται σύμφωνα με την ανωτέρω παράγραφο 16.3.2 αποδείξουν ότι δεν υπάρχει συμμόρφωση


text:
ενός ή περισσοτέρων οχημάτων με τις απαιτήσεις που ορίζονται στην ανωτέρω παράγραφο 14, λαμβάνονται όλα τα αναγκαία μέτρα για την αποκατάσταση της συμμόρφωσης της αντίστοιχης παραγωγής.
 16.4. Η αρμόδια αρχή που χορήγησε την έγκριση τύπου μπορεί ανά πάσα στιγμή να εξακριβώνει τις μεθόδους ελέγχου της συμμόρφωσης που χρησιμοποιήθηκαν για κάθε μονάδα παραγωγής. Η αρχή μπορεί επίσης να διενεργεί τυχαίους ελέγχους σε μαζικά κατασκευασμένα οχήματα όσον αφορά τις απαιτήσεις που ορίζονται στην παράγραφο 14 ανωτέρω.
 16.5. Όταν από τις εξακριβώσεις και τους ελέγχους προκύπτουν μη ικανοποιητικά αποτελέσματα σύμφωνα με την παράγραφο 16.4 ανωτέρω, η αρμόδια αρχή εξασφαλίζει ότι λαμβάνονται όλα τα αναγκαία μέτρα για την αποκατάσταση της συμμόρφωσης της παραγωγής το ταχύτερο δυνατό.
 17. ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 17.1. Η έγκριση που χορηγείται για έναν τύπο οχήματος σύμφωνα με τον παρόντα κανονισμό μπορεί να αποσυρθεί, εάν δεν τηρούνται οι απαιτήσεις που καθορίζονται στην παράγραφο 16.1. ανωτέρω ή εάν το όχημα δεν περάσει με επιτυχία τους ελέγχους που ορίζονται στην παράγραφο 16.2 ανωτέρω.
 17.2. Αν κάποιο από τα συμβαλλόμενα μέρη που εφαρμόζει τον παρόντα κανονισμό, ανακαλέσει μια έγκριση που είχε προηγουμένως χορηγηθεί, θα γνωστοποιήσει πάραυτα την εν λόγω ενέργεια στα υπόλοιπα συμβαλλόμενα μέρη της σύμβασης που εφαρμόζουν τον παρόντα κανονισμό, με αντίγραφο του εντύπου έγκρισης, που φέρει στο τέλος, με μεγάλα γράμματα, υπογραφή και ημερομηνία, την ένδειξη: «ΑΝΑΚΛΗΣΗ ΕΓΚΡΙΣΗΣ»
 18. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΤΜΗΜΑΤΩΝ
 Τα συμβαλλόμενα μέρη της συμφωνίας που εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι αρμόδιες για τη διεξαγωγή των δοκιμασιών έγκρισης και των διοικητικών υπηρεσιών που χορηγούν εγκρίσεις, καθώς και τα έντυπα με τα οποία πρέπει να αποστέλλεται η πιστοποίηση της έγκρισης ή της απόρριψης ή της ανάκλησης της έγκρισης που εκδίδεται σε άλλες χώρες.
 (1) Ως ΣΑΠ θα θεωρείται μία ΣΑΠ αποτελούμενη από άνω της μίας εξόδους ήχου η οποία ενεργοποιείται από μία μονάδα ρεύματος.
 (2) Όπως ορίζεται στην ενοποιημένη απόφαση (R.E.3).
 (3) Μία ΣΑΠ αποτελούμενη από άνω της μίας μονάδες, καθεμία από τις οποίες εκπέμπει ακουστικό σήμα και λειτουργούν ταυτόχρονα με την ενεργοποίηση ενιαίου ελέγχου θεωρείται σύστημα ακουστικής προειδοποίησης.
 (4) 1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Γιουγκοσλαβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό) 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 για την Ιρλανδία 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία και 29 για την Εσθονία, 30 (κενό), 31 για τα η Βοσνία – Ερζεγοβίνη, 32 για τη Λετονία, 33 8κενό), 34 για τη


text:
Βουλγαρία, 35-36 (κενό), 37 για την Τουρκία, 38-39 (κενό), 40 για την πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (εγκρίσεις που χορηγούνται από τα κράτη μέλη της τα οποία χρησιμοποιούν τα δικά τους σύμβολα ΕΟΚ), 43 για την Ιαπωνία, 44 (κενό), 45 για την Αυστραλία, 46 για την Ουκρανία και 47 για τη Νότιο Αφρική. Οι επόμενοι αριθμοί θα χορηγηθούν σε άλλες χώρες σύμφωνα με την χρονολογική σειρά που θα κυρώσουν ή θα προσχωρήσουν στη Συμφωνία σχετικά με την υιοθέτηση ενιαίων προϋποθέσεων έγκρισης μηχανοκίνητων οχημάτων, των εξοπλισμών και κατασκευαστικών μερών που ενδέχεται να τοποθετηθούν ή να χρησιμοποιηθούν σε μηχανοκίνητα οχήματα, καθώς και την αμοιβαία αναγνώριση των εγκρίσεων αυτών, και οι αριθμοί που θα χορηγηθούν κατ' αυτόν τον τρόπο θα κοινοποιηθούν από τον Γενικό Γραμματέα του Οργανισμού Ηνωμένων Εθνών στα συμβαλλόμενα μέρη της συμφωνίας.
 (5) Η θέση μπορεί να έχει τη μορφή, π.χ., ανοιχτού χώρου ακτίνας 50 μέτρων, το κεντρικό μέρος του οποίου πρέπει να είναι πρακτικά οριζόντιο σε ακτίνα τουλάχιστον 20 μέτρων, ενώ η επιφάνεια αποτελείται από τσιμέντο, άσφαλτο ή παρόμοιο υλικό, το οποίο δεν πρέπει να καλύπτεται από φρέσκο χιόνι, υψηλή χλόη, ασυμπίεστο χώμα ή στάχτες. Οι μετρήσεις πρέπει να γίνουν μια ημέρα με ορατότητα. Κανένας άλλος εκτός από τον παρατηρητή που διαβάζει το όργανο δεν παραμένει κοντά στη συσκευή ακουστικής προειδοποίησης ή το μικρόφωνο, αφού η παρουσία θεατών μπορεί να επηρεάσει τις αναγνώσεις του οργάνου σε σημαντικό βαθμό, αν βρίσκονται κοντά στη συσκευή ακουστικής προειδοποίησης ή το μικρόφωνο. Οι μέγιστες τιμές οι οποίες φαίνεται ότι δεν έχουν σχέση με τη συνολική στάθμη ήχου δεν λαμβάνονται υπόψη κατά την ανάγνωση.
 (6) Βλ παράγραφο 5.5.1., υποσημείωση 1.
 (7) Βλ παράγραφο 6.2.1., υποσημείωση 2.
 ΠΑΡΑΡΤΗΜΑ 1
 (Μέγιστες διαστάσεις: A 4(210 × 297 mm))
 ΠΑΡΑΡΤΗΜΑ 2
 (Μέγιστες διαστάσεις: A 4 (210 × 297 mm))
 ΠΑΡΑΡΤΗΜΑ 3
 I. ΔΙΑΤΑΞΗ ΤΟΥ ΣΗΜΑΤΟΣ ΕΓΚΡΙΣΗΣ ΤΗΣ ΣΥΣΚΕΥΗΣ ΑΚΟΥΣΤΙΚΗΣ ΠΡΟΕΙΔΟΠΟΙΗΣΗΣ
 (βλ. παράγραφο 5.5 του παρόντος κανονισμού)
 Το παραπάνω σήμα έγκρισης το οποίο τοποθετείται σε συσκευή ακουστικής προειδοποίησης δηλώνει ότι η εν λόγω ΣΑΠ της κατηγορίας Ι έχει εγκριθεί στις Κάτω Χώρες (Ε4) με αριθμό έγκρισης 002439. Τα δύο πρώτα ψηφία του αριθμού έγκρισης δηλώνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 28 στην αρχική του μορφή.
 Σημείωση
 Ο αριθμός έγκρισης πρέπει να τοποθετείται πλησίον του κύκλου, πάνω ή κάτω, αριστερά ή δεξιά του γράμματος «E». Τα ψηφία του αριθμού έγκρισης πρέπει να βρίσκονται στην ίδια πλευρά του γράμματος «E» και να είναι διατεταγμένα κατά την ίδια κατεύθυνση. Πρέπει να αποφεύγεται η χρήση λατινικών ψηφίων ως αριθμών έγκρισης έτσι ώστε να αποφεύγεται τυχόν σύγχυση με άλλα σύμβολα.
 II. ΣΧΗΜΑΤΙΚΗ ΔΙΑΤΑΞΗ ΤΟΥ ΣΗΜΑΤΟΣ ΕΓΚΡΙΣΗΣ ΟΧΗΜΑΤΟΣ ΟΣΟΝ ΑΦΟΡΑ ΤΑ ΑΚΟΥΣΤΙΚΑ ΤΟΥ ΣΗΜΑΤΑ
 (βλ. παράγραφο 13.4 του παρόντος κανονισμού)
 Υπόδειγμα A
 Το παραπάνω σήμα έγκρισης το οποίο τοποθετείται σε όχημα δηλώνει ότι, σύμφωνα με τον κανονισμού αριθ. 28, ο συγκεκριμένος τύπους οχήματος έχει εγκριθεί στις Κάτω Χώρες (Ε4), όσον αφορά τα ακουστικά του σήματα.
 Υπόδειγμα B
 Το παραπάνω σήμα έγκριση το οποίο τοποθετείται σε όχημα δηλώνει ότι, σύμφωνα με τους κανονισμούς αριθ.


text:
 Avis juridique important
 |
 11951K/PRO/CJ/33
 Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Άνθρακος και Χάλυβος, Τίτλος ΙΙΙ: Διαδικασία, Συνοπτική διαδικασία, Άρθρο 33
 Αρθρο 33Ο πρόεδρος του Δικαστηρίου μπορεί να αποφασίζει με συνοπτική διαδικασία, η οποία παρεκκλίνει, κατά το αναγκαίο μέτρο, από ορισμένους κανόνες που περιέχονται στον παρόντα οργανισμό και που θα ορισθεί από τον κανονισμό διαδικασίας, περί αιτημάτων αναβολής σύμφωνα με το άρθρο 39 παράγραφος δεύτερη της συνθήκης, λήψεως προσωρινών μέτρων κατά την τρίτη παράγραφο του ιδίου άρθρου ή αναστολής της αναγκαστικής εκτελέσεως σύμφωνα με το άρθρο 92 παράγραφος τρίτη.Σε περίπτωση κωλύματος, ο πρόεδρος αναπληρώνεται από άλλο δικαστή κατά τους όρους που καθορίζονται από τον κανονισμό που προβλέπεται στο άρθρο 18 του παρόντος οργανισμού.Η απόφαση που εκδίδεται από τον πρόεδρο ή τον αναπληρωτή του έχει προσωρινό χαρακτήρα και ουδόλως προδικάζει την απόφαση του δικαστηρίου επί της κυρίας υποθέσεως.


text:
 Avis juridique important
 |
 21998D0205(01)
 Απόφαση της Μεικτής Επιτροπής του ΕΟΧ αριθ. 60/97 της 4ης Οκτωβρίου 1997 για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 030 της 05/02/1998 σ. 0030 - 0031
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 60/97 της 4ης Οκτωβρίου 1997 για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,Εκτιμώντας:ότι το παράρτημα ΙΙ της συμφωνίας τροποποιήθηκε με την απόφαση αριθ. 1/97 της Μεικτής Επιτροπής του ΕΟΧ (1) 7ότι πρέπει να ενσωματωθεί στη συμφωνία η οδηγία 96/27/ΕΚ του Ευρωπαϊκού Κοινοβουλίου και του Συμβουλίου, της 20ής Μαΐου 1996, σχετικά με την προστασία των επιβαινόντων μηχανοκινήτων οχημάτων σε πλευρικές συγκρούσεις και για την τροποποίηση της οδηγίας 70/156/ΕΟΚ (2),ΑΠΟΦΑΣΙΖΕΙ:Άρθρο 1 1. Στο σημείο 1 (οδηγία 70/156/ΕΟΚ του Συμβουλίου) του κεφαλαίου Ι του παραρτήματος ΙΙ της συμφωνίας προστίθεται η ακόλουθη περίπτωση:«- 396 L 0027: Οδηγία 96/27/ΕΚ του Ευρωπαϊκού Κοινοβουλίου και του Συμβουλίου, της 20ής Μαΐου 1996 (ΕΕ L 169 της 8. 7. 1996, σ. 1).»2. Μετά το σημείο 45σ (Οδηγία 95/28/ΕΚ του Ευρωπαϊκού Κοινοβουλίου και του Συμβουλίου) του κεφαλαίου Ι του παραρτήματος ΙΙ της συμφωνίας παρεμβάλλεται το ακόλουθο σημείο:«45τ. 396 L 0027: Οδηγία 96/27/ΕΚ του Ευρωπαϊκού Κοινοβουλίου και του Συμβουλίου, της 20ής Μαΐου 1996, σχετικά με την προστασία των επιβαινόντων μηχανοκινήτων οχημάτων σε πλευρικές συγκρούσεις και για την τροποποίηση της οδηγίας 70/156/ΕΟΚ (ΕΕ L 169 της 8. 7. 1996, σ. 1).»Άρθρο 2 Τα κείμενα της οδηγίας 96/27/ΕΚ στην ισλανδική και νορβηγική γλώσσα, τα οποία προσαρτώνται στις αντίστοιχες γλωσσικές εκδόσεις της παρούσας απόφασης, είναι αυθεντικά.Άρθρο 3 Η παρούσα απόφαση αρχίζει να ισχύει την 1η Δεκεμβρίου 1997, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 4 Οκτωβρίου 1997.Για τη Μεικτή Επιτροπή του ΕΟΧΟ ΠρόεδροςE. BULL(1) ΕΕ L 85 της 27. 3. 1997, σ. 66.(2) ΕΕ L 169 της 8. 7. 1996, σ. 1.


text:
 26.10.2012
 EL
 Επίσημη Εφημερίδα της Ευρωπαϊκής Ένωσης
 C 326/1
 ΠΡΩΤΟΚΟΛΛΟ (αριθ. 22)
 ΣΧΕΤΙΚΑ ΜΕ ΤΗ ΘΕΣΗ ΤΗΣ ΔΑΝΙΑΣ
 ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,
 ΥΠΕΝΘΥΜΙΖΟΝΤΑΣ την απόφαση των Αρχηγών Κρατών και Κυβερνήσεων, συνελθόντων στα πλαίσια του Ευρωπαϊκού Συμβουλίου, στο Εδιμβούργο, στις 12 Δεκεμβρίου 1992, όσον αφορά ορισμένα προβλήματα που έθεσε η Δανία σχετικά με τη Συνθήκη για την Ευρωπαϊκή Ένωση,
 ΕΧΟΝΤΑΣ ΣΗΜΕΙΩΣΕΙ τη θέση της Δανίας σχετικά με την ιθαγένεια, την Οικονομική και Νομισματική Ένωση, την αμυντική πολιτική και τη Δικαιοσύνη και Εσωτερικές Υποθέσεις, όπως καθορίζονται στην Απόφαση του Εδιμβούργου,
 ΕΧΟΝΤΑΣ ΕΠΙΓΝΩΣΗ του γεγονότος ότι η διατήρηση στο πλαίσιο των Συνθηκών του νομικού καθεστώτος που προκύπτει από την απόφαση του Εδιμβούργου θα περιορίσει σημαντικά τη συμμετοχή της Δανίας σε σημαίνοντες τομείς συνεργασίας της Ένωσης και ότι θα ήταν προς το συμφέρον της Ένωσης να διασφαλίσει την ακεραιότητα του κεκτημένου στον τομέα της ελευθερίας, ασφάλειας και δικαιοσύνης,
 ΕΠΙΘΥΜΩΝΤΑΣ, κατά συνέπεια, να θεσπίσουν νομικό πλαίσιο που θα προσφέρει τη δυνατότητα στη Δανία να συμμετέχει στη θέσπιση μέτρων που προτείνονται βάσει του τρίτου μέρους, τίτλος IV, της Συνθήκης για τη λειτουργία της Ευρωπαϊκής Ένωσης και επιδοκιμάζοντας την πρόθεση της Δανίας να επωφεληθεί αυτής της δυνατότητας όταν αυτό είναι δυνατόν σύμφωνα με τους συνταγματικούς της κανόνες,
 ΣΗΜΕΙΩΝΟΝΤΑΣ ότι η Δανία δεν θα εμποδίσει τα άλλα κράτη μέλη να αναπτύξουν περαιτέρω τη συνεργασία τους όσον αφορά μέτρα που δεν δεσμεύουν τη Δανία,
 ΛΑΜΒΑΝΟΝΤΑΣ ΥΠΟΨΗ το άρθρο 3 του Πρωτοκόλλου σχετικά με το κεκτημένο του Σένγκεν το οποίο έχει ενσωματωθεί στο πλαίσιο της Ευρωπαϊκής Ένωσης,
 ΣΥΝΕΦΩΝΗΣΑΝ επί των ακόλουθων διατάξεων, οι οποίες προσαρτώνται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης:
 ΜΕΡΟΣ Ι
 Άρθρο 1
 Η Δανία δεν συμμετέχει στη θέσπιση, από το Συμβούλιο, μέτρων που προτείνονται βάσει του τρίτου μέρους, τίτλος V, της Συνθήκης για τη λειτουργία της Ευρωπαϊκής Ένωσης. Για αποφάσεις του Συμβουλίου, οι οποίες πρέπει να λαμβάνονται ομόφωνα, απαιτείται ομοφωνία των μελών του Συμβουλίου, εξαιρουμένου του αντιπροσώπου της κυβέρνησης της Δανίας.
 Για τους σκοπούς του παρόντος άρθρου, η ειδική πλειοψηφία ορίζεται βάσει του άρθρου 238, παράγραφος 3 της Συνθήκης για τη λειτουργία της Ευρωπαϊκής Ένωσης.
 Άρθρο 2
 Διατάξεις του τρίτου μέρους, τίτλος V, της Συνθήκης για τη λειτουργία της Ευρωπαϊκής Ένωσης, μέτρα θεσπιζόμενα δυνάμει του τίτλου αυτού, διατάξεις οιασδήποτε διεθνούς συμφωνίας συναπτομένης από την Ένωση δυνάμει του τίτλου αυτού και αποφάσεις του Δικαστηρίου της Ευρωπαϊκής Ένωσης σχετικά με την ερμηνεία τέτοιων διατάξεων ή μέτρων, και μέτρα τροποποιημένα ή τροποποιήσιμα δυνάμει του τίτλου αυτού δεν έχουν δεσμευτική ισχύ ούτε εφαρμόζονται όσον αφορά τη Δανία. Αυτές οι διατάξεις, μέτρα ή αποφάσεις δεν επηρεάζουν κατά κανένα τρόπο τις αρμοδιότητες, τα δικαιώματα και τις υποχρεώσεις της Δανίας, ούτε επηρεάζουν καθ’ οιονδήποτε τρόπο το κοινοτικό κεκτημένο και το κεκτημένο της Ένωσης, ούτε αποτελούν μέρος του δικαίου της Ένωσης, όπως εφαρμόζονται στη Δανία. Συγκεκριμένα, πράξεις της Ένωσης στον τομέα της αστυνομικής συνεργασίας και της δικαστικής συνεργασίας σε ποινικές υποθέσεις οι οποίες εκδόθηκαν πριν από την έναρξη ισχύος της Συνθήκης της Λισσαβώνας και έχουν τροποποιηθεί εξακολουθούν να έχουν δεσμευτική ισχύ και να εφαρμόζονται όσον


text:
αφορά τη Δανία αμετάβλητες.
 Άρθρο 2α
 Το άρθρο 2 του παρόντος Πρωτοκόλλου εφαρμόζεται επίσης όσον αφορά όσους κανόνες εκ των καθοριζομένων βάσει του άρθρου 16 της Συνθήκης για τη λειτουργία της Ευρωπαϊκής Ένωσης αφορούν την επεξεργασία δεδομένων προσωπικού χαρακτήρα από τα κράτη μέλη κατά την άσκηση δραστηριοτήτων που εμπίπτουν στο πεδίο εφαρμογής του τρίτου μέρους, τίτλος V, κεφάλαια 4 ή 5 της εν λόγω Συνθήκης.
 Άρθρο 3
 Η Δανία δεν υφίσταται δημοσιονομικές συνέπειες λόγω των μέτρων που μνημονεύονται στο άρθρο 1, πέραν των διοικητικών εξόδων που αυτά συνεπάγονται για τα θεσμικά όργανα.
 Άρθρο 4
 1. Η Δανία αποφασίζει, εντός εξαμήνου αφότου το Συμβούλιο αποφασίσει μετά από πρόταση ή πρωτοβουλία να αναπτύξει περαιτέρω το κεκτημένο του Σένγκεν που καλύπτεται από το παρόν μέρος εάν θα εφαρμόσει το μέτρο αυτό στο εθνικό της δίκαιο. Εάν αποφασίσει να το εφαρμόσει, το μέτρο αυτό θα δημιουργήσει υποχρέωση διεθνούς δικαίου μεταξύ της Δανίας και των άλλων κρατών μελών που δεσμεύονται από το μέτρο.
 2. Εάν η Δανία αποφασίσει να μην εφαρμόσει μέτρο του Συμβουλίου κατά την έννοια της παραγράφου 1, τα κράτη μέλη για τα οποία έχει δεσμευτική ισχύ αυτό το μέτρο και η Δανία εξετάζουν τα μέτρα που ενδείκνυται να λάβουν.
 ΜΕΡΟΣ ΙΙ
 Άρθρο 5
 Ως προς τα μέτρα που θεσπίζει το Συμβούλιο στον τομέα, του άρθρου 26, παράγραφος 1, του άρθρου 42 και των άρθρων 43 έως 46 της Συνθήκης για την Ευρωπαϊκή Ένωση, η Δανία δεν συμμετέχει στην εκπόνηση και την εφαρμογή των αποφάσεων και δράσεων της Ένωσης που έχουν συνέπειες στην άμυνα. Ως εκ τούτου, η Δανία δεν συμμετέχει στη θέσπισή τους. Η Δανία δεν εμποδίζει τα άλλα κράτη μέλη να αναπτύξουν περαιτέρω τη συνεργασία τους στον τομέα αυτό. Η Δανία δεν υποχρεούται να συνεισφέρει στη χρηματοδότηση των λειτουργικών δαπανών που απορρέουν από τα μέτρα αυτά ούτε να θέτει στρατιωτικές δυνατότητες στη διάθεση της Ένωσης.
 Για πράξεις του Συμβουλίου οι οποίες πρέπει να εκδίδονται ομόφωνα, απαιτείται ομοφωνία των μελών του Συμβουλίου, εξαιρουμένου του αντιπροσώπου της κυβέρνησης της Δανίας.
 Για τους σκοπούς του παρόντος άρθρου, η ειδική πλειοψηφία ορίζεται βάσει του άρθρου 238, παράγραφος 3 της Συνθήκης για τη λειτουργία της Ευρωπαϊκής Ένωσης.
 ΜΕΡΟΣ ΙΙΙ
 Άρθρο 6
 Τα άρθρα 1, 2 και 3 δεν ισχύουν για τα μέτρα περί καθορισμού των τρίτων χωρών των οποίων οι υπήκοοι πρέπει να διαθέτουν θεώρηση για να διέρχονται τα εξωτερικά σύνορα των κρατών μελών ή για τα μέτρα που αφορούν τη θεώρηση ενιαίου τύπου.
 ΜΕΡΟΣ IV
 Άρθρο 7
 Η Δανία μπορεί, οποτεδήποτε, σύμφωνα με τους συνταγματικούς της κανόνες, να ενημερώσει τα άλλα κράτη μέλη ότι δεν επιθυμεί πλέον να υπόκειται εν όλω ή εν μέρει στο πεδίο ισχύος του παρόντος Πρωτοκόλλου. Στην περίπτωση αυτή, η Δανία θα εφαρμόσει πλήρως όλα τα τότε εν ισχύι σχετικά μέτρα που θα έχουν ληφθεί στο πλαίσιο της Ευρωπαϊκής Ένωσης.
 Άρθρο 8
 1. Η Δανία μπορεί, οποτεδήποτε και με την επιφύλαξη του άρθρου 7, σύμφωνα με τους συνταγματικούς της κανόνες, να γνωστοποιήσει στα άλλα κράτη μέλη ότι, από την πρώτη ημέρα του μήνα μετά τη γνωστοποίηση, το μέρος Ι του παρόντος


text:
Πρωτοκόλλου αποτελείται από τις διατάξεις του Παραρτήματος. Στην περίπτωση αυτή, η αρίθμηση των άρθρων 5 έως 8 προσαρμόζεται αναλόγως.
 2. Έξι μήνες μετά την έναρξη ισχύος της γνωστοποίησης της παραγράφου 1, όλο το κεκτημένο του Σένγκεν καθώς και τα μέτρα που έχουν θεσπισθεί για την περαιτέρω ανάπτυξη του εν λόγω κεκτημένου, τα οποία μέχρι τότε δέσμευαν τη Δανία ως υποχρεώσεις διεθνούς δικαίου, δεσμεύουν τη Δανία ως δίκαιο της Ένωσης.
 ΠΑΡΑΡΤΗΜΑ
 Άρθρο 1
 Με την επιφύλαξη του άρθρου 3, η Δανία δεν συμμετέχει στη θέσπιση, από το Συμβούλιο, μέτρων που προτείνονται βάσει του τρίτου μέρους, τίτλος V, της Συνθήκης για τη λειτουργία της Ευρωπαϊκής Ένωσης. Για πράξεις του Συμβουλίου, οι οποίες πρέπει να εκδίδονται ομόφωνα, απαιτείται ομοφωνία των μελών του Συμβουλίου, εξαιρουμένου του αντιπροσώπου της κυβέρνησης της Δανίας.
 Για τους σκοπούς του παρόντος άρθρου, η ειδική πλειοψηφία ορίζεται βάσει του άρθρου 238, παράγραφος 3 της Συνθήκης για τη λειτουργία της Ευρωπαϊκής Ένωσης.
 Άρθρο 2
 Σύμφωνα με το άρθρο 1 και με την επιφύλαξη των άρθρων 3, 4 και 8, διατάξεις του τρίτου μέρους, τίτλος V, της Συνθήκης για τη λειτουργία της Ευρωπαϊκής Ένωσης, μέτρα θεσπιζόμενα βάσει του τίτλου αυτού, διατάξεις οιασδήποτε διεθνούς συμφωνίας συναπτόμενης από την Ένωση δυνάμει του εν λόγω τίτλου και αποφάσεις του Δικαστηρίου της Ευρωπαϊκής Ένωσης σχετικά με την ερμηνεία τέτοιων διατάξεων ή μέτρων, δεν έχουν δεσμευτική ισχύ ούτε εφαρμόζονται όσον αφορά τη Δανία. Αυτές οι διατάξεις, μέτρα ή αποφάσεις δεν θίγουν κατά κανένα τρόπο τις αρμοδιότητες, τα δικαιώματα και τις υποχρεώσεις της Δανίας, ούτε επηρεάζουν καθ’ οιονδήποτε τρόπο το κοινοτικό κεκτημένο και το κεκτημένο της Ένωσης, ούτε αποτελούν μέρος του δικαίου της Ένωσης, όπως εφαρμόζονται στη Δανία.
 Άρθρο 3
 1. Η Δανία μπορεί, εντός τριών μηνών από την υποβολή στο Συμβούλιο πρότασης ή πρωτοβουλίας βάσει του τρίτου μέρους, τίτλος V, της Συνθήκης για τη λειτουργία της Ευρωπαϊκής Ένωσης, να γνωστοποιεί γραπτώς στον Πρόεδρο του Συμβουλίου ότι επιθυμεί να συμμετάσχει στη θέσπιση και εφαρμογή του προτεινόμενου μέτρου, κατόπιν δε τούτου δικαιούται να το πράξει.
 2. Εάν, μετά την παρέλευση εύλογου χρονικού διαστήματος, μέτρο της παραγράφου 1 δεν μπορεί να θεσπισθεί με τη συμμετοχή της Δανίας, το Συμβούλιο μπορεί να θεσπίσει αυτό το μέτρο σύμφωνα με το άρθρο 1 χωρίς τη συμμετοχή της Δανίας. Στην περίπτωση αυτή, εφαρμόζεται το άρθρο 2.
 Άρθρο 4
 Η Δανία μπορεί, ανά πάσα στιγμή μετά από τη θέσπιση μέτρου δυνάμει του τρίτου μέρους, τίτλος V, της Συνθήκης για τη λειτουργία της Ευρωπαϊκής Ένωσης, να γνωστοποιήσει στο Συμβούλιο και την Επιτροπή την πρόθεσή της να αποδεχθεί το εν λόγω μέτρο. Στην περίπτωση αυτή, η διαδικασία που προβλέπεται στο άρθρο 331, παράγραφος 1 της εν λόγω Συνθήκης εφαρμόζεται τηρουμένων των αναλογιών.
 Άρθρο 5
 1. Οι διατάξεις του παρόντος Πρωτοκόλλου εφαρμόζονται στη Δανία και όσον αφορά τα μέτρα που προτείνονται ή θεσπίζονται σύμφωνα με το τρίτο μέρος, τίτλος V, της Συνθήκης για τη λειτουργία της Ευρωπαϊκής Ένωσης για την τροποποίηση υφισταμένου μέτρου από το οποίο δεσμεύεται.
 2. Ωστόσο, σε περιπτώσεις κατά τις οποίες το Συμβούλιο, αποφασίζοντας βάσει προτάσεως της Επιτροπής, κρίνει ότι η μη συμμετοχή της Δανίας


text:
στο τροποποιημένο κείμενο υφισταμένου μέτρου καθιστά την εφαρμογή του εν λόγω μέτρου μη λειτουργική για άλλα κράτη μέλη ή την Ένωση, το Συμβούλιο δύναται να την καλέσει να προβεί σε γνωστοποίηση σύμφωνα με το άρθρο 3 ή 4. Για τους σκοπούς του άρθρου 3, νέα περίοδος δύο μηνών αρχίζει να ισχύει από την ημερομηνία κατά την οποία το Συμβούλιο λαμβάνει την εν λόγω απόφαση.
 Εάν μετά το πέρας της δίμηνης περιόδου από τη λήψη της απόφασης του Συμβουλίου, η Δανία δεν έχει προβεί σε γνωστοποίηση σύμφωνα με το άρθρο 3 ή 4, το υφιστάμενο μέτρο δεν έχει πλέον δεσμευτική ισχύ ούτε εφαρμόζεται γι’ αυτήν, εκτός αν η Δανία έχει προβεί σε γνωστοποίηση δυνάμει του άρθρου 4 πριν από την έναρξη ισχύος του τροποποιητικού μέτρου. Αυτό παράγει αποτελέσματα από την ημερομηνία έναρξης ισχύος του τροποποιητικού μέτρου ή από την ημερομηνία λήξης της δίμηνης περιόδου, ανάλογα με το ποια είναι μεταγενέστερη.
 Για τους σκοπούς της παρούσας παραγράφου, το Συμβούλιο, κατόπιν διεξοδικής συζητήσεως του θέματος, αποφασίζει με ειδική πλειοψηφία των μελών του που αντιπροσωπεύουν τα κράτη μέλη τα οποία συμμετέχουν ή έχουν συμμετάσχει στη θέσπιση του τροποποιητικού μέτρου. Η ειδική πλειοψηφία του Συμβουλίου ορίζεται σύμφωνα με το άρθρο 238, παράγραφος 3, στοιχείο α) της Συνθήκης για τη λειτουργία της Ευρωπαϊκής Ένωσης.
 3. Το Συμβούλιο, αποφασίζοντας με ειδική πλειοψηφία βάσει προτάσεως της Επιτροπής, δύναται επίσης να αποφασίσει ότι η Δανία υφίσταται, ενδεχομένως, τις άμεσες δημοσιονομικές συνέπειες, οι οποίες προκύπτουν ως αναγκαστικό και αναπόφευκτο αποτέλεσμα της παύσης της συμμετοχής της στο υφιστάμενο μέτρο.
 4. Το παρόν άρθρο ισχύει υπό την επιφύλαξη του άρθρου 4.
 Άρθρο 6
 1. Η γνωστοποίηση του άρθρου 4 υποβάλλεται το αργότερο έξι μήνες από την οριστική θέσπιση μέτρου το οποίο αναπτύσσει περαιτέρω το κεκτημένο του Σένγκεν.
 Σε περίπτωση που η Δανία δεν προβεί σε γνωστοποίηση σύμφωνα με τα άρθρα 3 ή 4 σχετικά με μέτρο που αναπτύσσει περαιτέρω το κεκτημένο του Σένγκεν, τα κράτη μέλη για τα οποία αυτό το μέτρο έχει δεσμευτική ισχύ και η Δανία εξετάζουν τα μέτρα που ενδείκνυται να ληφθούν.
 2. Γνωστοποίηση δυνάμει του άρθρου 3 σχετικά με μέτρα που αναπτύσσουν περαιτέρω το κεκτημένο του Σένγκεν θεωρείται αμετάκλητα ως γνωστοποίηση που υποβάλλεται δυνάμει του άρθρου 3 σε σχέση με οιαδήποτε νέα πρόταση ή πρωτοβουλία με στόχο την περαιτέρω ανάπτυξη αυτού του μέτρου, κατά το βαθμό που η εν λόγω πρόταση ή πρωτοβουλία αναπτύσσει περαιτέρω το κεκτημένο του Σένγκεν.
 Άρθρο 7
 Η Δανία δεν δεσμεύεται από τους κανόνες που θεσπίζονται βάσει του άρθρου 16 της Συνθήκης για τη λειτουργία της Ευρωπαϊκής Ένωσης σχετικά με την επεξεργασία δεδομένων προσωπικού χαρακτήρα από τα κράτη μέλη κατά την άσκηση δραστηριοτήτων που εμπίπτουν στο πεδίο εφαρμογής του τρίτου μέρους, τίτλος V, κεφάλαια 4 ή 5 της εν λόγω Συνθήκης, εφόσον η Δανία δεν δεσμεύεται από τους κανόνες της Ένωσης οι οποίοι διέπουν μορφές δικαστικής συνεργασίας σε ποινικές υποθέσεις ή αστυνομικής συνεργασίας στα πλαίσια των οποίων πρέπει να τηρούνται οι διατάξεις οι οποίες θεσπίζονται βάσει του άρθρου 16.
 Άρθρο 8
 Εάν, σε περιπτώσεις που αναφέρονται στο παρόν μέρος, μέτρο που θεσπίζεται από το


text:
Συμβούλιο δυνάμει του τρίτου μέρους, τίτλος V, της Συνθήκης για τη λειτουργία της Ευρωπαϊκής Ένωσης, έχει δεσμευτική ισχύ για τη Δανία, οι σχετικές διατάξεις των Συνθηκών εφαρμόζονται για τη Δανία ως προς το μέτρο αυτό.
 Άρθρο 9
 Εφόσον η Δανία δεν δεσμεύεται από μέτρο που θεσπίζεται βάσει του τρίτου μέρους, τίτλος V, της Συνθήκης για τη λειτουργία της Ευρωπαϊκής Ένωσης, δεν υφίσταται τις δημοσιονομικές συνέπειες αυτού του μέτρου πέραν των διοικητικών εξόδων που συνεπάγεται για τα θεσμικά όργανα, εκτός αν το Συμβούλιο, με την ομοφωνία όλων των μελών του, και μετά από διαβούλευση με το Ευρωπαϊκό Κοινοβούλιο, αποφασίσει άλλως.


text:
 Avis juridique important
 |
 22001D0359
 2001/359/ΕΚ: Απόφαση αριθ. 1/2001 του Συμβουλίου Σύνδεσης ΕΕ-Βουλγαρίας, της 26ης Μαρτίου 2001, για την τροποποίηση του πρωτοκόλλου αριθ. 4 της ευρωπαϊκής συμφωνίας με τη Βουλγαρία για τον ορισμό της έννοιας "καταγόμενα προϊόντα" ή "προϊόντα καταγωγής" και για τις μεθόδους διοικητικής συνεργασίας
 Επίσημη Εφημερίδα αριθ. L 127 της 09/05/2001 σ. 0048 - 0050
 Απόφαση αριθ. 1/2001 του Συμβουλίου Σύνδεσης ΕΕ-Βουλγαρίαςτης 26ης Μαρτίου 2001για την τροποποίηση του πρωτοκόλλου αριθ. 4 της ευρωπαϊκής συμφωνίας με τη Βουλγαρία για τον ορισμό της έννοιας "καταγόμενα προϊόντα" ή "προϊόντα καταγωγής" και για τις μεθόδους διοικητικής συνεργασίας(2001/359/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη την ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου(1), που υπογράφηκε στις Βρυξέλλες στις 8 Μαρτίου 1993, και ιδίως το άρθρο 38 του πρωτοκόλλου αριθ. 4,Εκτιμώντας τα ακόλουθα:(1) Ορισμένες τροποποιήσεις τεχνικού χαρακτήρα αποσκοπούν στην αποκατάσταση προβλημάτων μεταξύ των διαφόρων γλωσσικών εκδόσεων του κειμένου.(2) Ο κατάλογος των ανεπαρκών επεξεργασιών και μεταποιήσεων χρειάζεται τροποποίηση για να διασφαλιστεί η ορθή ερμηνεία και για να συμπεριληφθούν ορισμένες εργασίες που δεν περιλαμβάνονταν προηγουμένως σ' αυτόν.(3) Θα πρέπει να παραταθεί μέχρι τις 31 Δεκεμβρίου 2001 η ισχύς των διατάξεων για προσωρινή εφαρμογή σταθερών συντελεστών στις περιπτώσεις όπου απαγορεύεται η επιστροφή ή παρέχονται δασμολογικές απαλλαγές.(4) Προέκυψε η ανάγκη για καθιέρωση συστήματος λογιστικού διαχωρισμού των καταγόμενων και των μη καταγόμενων υλών, υπό την προϋπόθεση έκδοσης άδειας εκ μέρους των τελωνειακών αρχών.(5) Οι διατάξεις σχετικά με τα ποσά που εκφράζονται σε ευρώ θα πρέπει να επανεξεταστούν ώστε να διευκρινιστεί η διαδικασία και να εξασφαλιστεί μεγαλύτερη σταθερότητα ως προς το επίπεδο των ποσών σε εθνικά νομίσματα.(6) Για να ληφθεί υπόψη η έλλειψη παραγωγής ορισμένων υλών στις σχετικές χώρες, θα πρέπει να πραγματοποιηθεί διόρθωση στον κατάλογο των απαιτούμενων επεξεργασιών και μεταποιήσεων στις οποίες υποβάλλονται οι μη καταγόμενες ύλες για να αποκτήσουν τον χαρακτήρα καταγωγής,ΑΠΟΦΑΣIΖΕI:Άρθρο 1Το πρωτόκολλο αριθ. 4 για τον ορισμό της έννοιας "καταγόμενα προϊόντα" ή "προϊόντα καταγωγής" και για τις μεθόδους διοικητικής συνεργασίας τροποποιείται ως ακολούθως:1. Στο άρθρο 1, το στοιχείο θ) αντικαθίσταται από το ακόλουθο κείμενο: "θ) 'προστιθέμενη αξία', η τιμή εκ του εργοστασίου αφού αφαιρεθεί η δασμολογητέα αξία εκάστης των ενσωματωθεισών υλών που είναι καταγωγής των άλλων χωρών που αναφέρονται στα άρθρα 3 και 4 ή, αν η δασμολογητέα αξία δεν είναι γνωστή ή δεν είναι δυνατόν να διαπιστωθεί, η πρώτη επαληθεύσιμη τιμή που καταβάλλεται για τις ύλες στην Κοινότητα ή την Βουλγαρία."2. Το άρθρο 7 αντικαθίσταται από το ακόλουθο κείμενο: "Άρθρο 7Ανεπαρκής επεξεργασία ή μεταποίηση1. Με την επιφύλαξη της παραγράφου 2, οι ακόλουθες επεξεργασίες ή μεταποιήσεις θεωρούνται ως ανεπαρκείς για την απόκτηση του χαρακτήρα των καταγόμενων προϊόντων, ανεξάρτητα από το αν πληρούνται οι προϋποθέσεις του άρθρου 6:α) εργασίες συντήρησης που εξασφαλίζουν τη διατήρηση των εμπορευμάτων σε καλή κατάσταση κατά τη μεταφορά και αποθήκευσή τους·β) διαιρέσεις και συνενώσεις δεμάτων·γ) πλύση, καθαρισμός, αφαίρεση σκόνης, οξειδίων, ελαίων, χρωμάτων ή άλλων επικαλύψεων·δ) σιδέρωμα κλωστοϋφαντουργικών ειδών·ε) απλές εργασίες βαφής και στίλβωσης·στ) αποφλοίωση, μερική ή ολική λεύκανση, στίλβωση και γυάλισμα δημητριακών και ρυζιού·ζ) εργασίες για το χρωματισμό ζάχαρης και την κατασκευή κύβων ζάχαρης·η)


text: αφαίρεση του φλοιού, των κουκουτσιών και του κελύφους φρούτων, καρπών και λαχανικών·θ) ακόνισμα, απλή λείανση ή απλός τεμαχισμός·ι) κοσκίνισμα, διαλογή, ταξινόμηση, κατάταξη, διαβάθμιση, συνδυασμός (συμπεριλαμβανομένης της σύνθεσης σειρών εμπορευμάτων)·ια) απλή τοποθέτηση σε φιάλες, δοχεία, φιαλίδια, σάκους, κουτιά, στερέωση επί λεπτοσανίδων κ.λπ. και κάθε άλλη απλή εργασία συσκευασίας·ιβ) επίθεση ή εκτύπωση σημάτων, ετικετών, λογοτύπων ή άλλων παρόμοιων διακριτικών σημείων στα προϊόντα ή στις συσκευασίες τους·ιγ) απλή ανάμειξη προϊόντων, έστω και διαφορετικού είδους·ιδ) απλή συνένωση μερών για την κατασκευή ενός πλήρους προϊόντος ή αποσυναρμολόγηση προϊόντων στα μέρη τους·ιε) συνδυασμός δύο ή περισσοτέρων εργασιών που προβλέπονται στα στοιχεία α) έως ιδ)·ιστ) σφαγή ζώων.2. Όλες οι εργασίες που διενεργούνται εντός της Κοινότητας ή της Βουλγαρίας σε συγκεκριμένο προϊόν πρέπει να εξετάζονται από κοινού, όταν πρόκειται να οριστεί αν η πραγματοποιηθείσα επεξεργασία ή μεταποίηση του προϊόντος αυτού πρέπει να θεωρηθεί ως ανεπαρκής κατά την έννοια της παραγράφου 1."3. Στο άρθρο 15 παράγραφος 6, η τελευταία πρόταση αντικαθίσταται από τα ακόλουθο κείμενο: "Οι διατάξεις της παρούσας παραγράφου εφαρμόζονται μέχρι τις 31 Δεκεμβρίου 2001."4. Παρεμβάλλεται το ακόλουθο άρθρο: "Άρθρο 20αΛογιστικός διαχωρισμός1. Όταν η χωριστή διατήρηση αποθεμάτων καταγόμενων και μη καταγόμενων υλών πανομοιότυπων και εναλλασσόμενων συνεπάγεται υψηλό κόστος ή σημαντικά προβλήματα, οι τελωνειακές αρχές έχουν τη δυνατότητα, μετά από γραπτή αίτηση των ενδιαφερομένων, να επιτρέπουν την εφαρμογή της μεθόδου του λεγόμενου 'λογιστικού διαχωρισμού' για τη διαχείριση αυτών των αποθεμάτων.2. Η μέθοδος αυτή πρέπει να μπορεί να διασφαλίσει ότι, για συγκεκριμένη περίοδο αναφοράς, ο αριθμός των παραγόμενων προϊόντων που θα ήταν δυνατό να θεωρηθούν ως 'καταγόμενα' είναι ο ίδιος με αυτόν που θα είχε προκύψει αν είχε υπάρξει φυσικός διαχωρισμός των αποθεμάτων.3. Οι τελωνειακές αρχές έχουν την ευχέρεια να παρέχουν την εν λόγω άδεια, εφόσον πληρούνται οι προϋποθέσεις που κρίνονται αναγκαίες.4. Η μέθοδος αυτή διαμορφώνεται και εφαρμόζεται βάσει των γενικών λογιστικών αρχών που ισχύουν στη χώρα παραγωγής του προϊόντος.5. Ο δικαιούχος της εν λόγω διευκόλυνσης μπορεί να εκδίδει ή να ζητεί την έκδοση πιστοποιητικών καταγωγής, κατά περίπτωση, για την ποσότητα των προϊόντων που δύνανται να θεωρούνται ως καταγόμενα. Μετά από αίτηση των τελωνειακών αρχών, ο δικαιούχος υποβάλλει δήλωση σχετικά με τον τρόπο διαχείρισης των ποσοτήτων.6. Οι τελωνειακές αρχές παρακολουθούν τον τρόπο χρησιμοποίησης της άδειας και μπορούν να την ανακαλούν ανά πάσα στιγμή, εφόσον ο δικαιούχος την χρησιμοποιεί κατά τον μη δέοντα τρόπο ή δεν πληροί οποιαδήποτε από τις λοιπές προϋποθέσεις που παρατίθενται στο παρόν πρωτόκολλο."5. Στο άρθρο 22 παράγραφος 1 πρώτη πρόταση, παρεμβάλλονται τα ακόλουθα μετά τη λέξη "εξαγωγέα": "(καλούμενο εφεξής 'εγκεκριμένο εξαγωγέα')".6. Το άρθρο 30 αντικαθίσταται από το ακόλυθο κείμενο: "Άρθρο 30Ποσά εκφρασμένα σε ευρώ1. Για την εφαρμογή των διατάξεων του άρθρου 21 παράγραφος 1 στοιχείο β) και του άρθρου 26 παράγραφος 3, στις περιπτώσεις όπου τα προϊόντα τιμολογούνται σε νόμισμα άλλο από το ευρώ, το ισόποσο των εθνικών νομισμάτων των χωρών που αναφέρονται στα άρθρα 3 και 4 σε ευρώ καθορίζεται ετησίως από κάθεμία από τις ενδιαφερόμενες χώρες.2. Οι αποστολές υπάγονται στις ευνοϊκές διατάξεις του άρθρου 21 παράγραφος 1 στοιχείο β) ή του άρθρου 26 παράγραφος 3, με αναφορά στο νόμισμα στο οποίο εκδίδεται το τιμολόγιο, σύμφωνα


text: με το ποσό που έχει καθορίσει η σχετική χώρα.3. Τα ποσά που εκφράζονται στο εθνικό νόμισμα μιας συγκεκριμένης χώρας είναι ισοδύναμα με την αντίστοιχη αξία, στο εθνικό νόμισμα αυτής της χώρας, του ευρώ την πρώτη εργάσιμη ημέρα του Οκτωβρίου. Τα ποσά ανακοινώνονται στην Ευρωπαϊκή Επιτροπή μέχρι τις 15 Οκτωβρίου και ισχύουν από την 1η Ιανουαρίου του επόμενου έτους. Η Ευρωπαϊκή Επιτροπή κοινοποιεί σε όλες τις ενδιαφερόμενες χώρες τα σχετικά ποσά.4. Κάθε χώρα μπορεί να στρογγυλοποιεί προς τα πάνω ή προς τα κάτω το ποσό που προκύπτει από τη μετατροπή του ποσού που εκφράζεται σε ευρώ στο εθνικό της νόμισμα. Το στρογγυλοποιημένο ποσό δεν μπορεί να διαφέρει από το ποσό που προκύπτει από τη μετατροπή κατά περισσότερο από 5 %. Κάθε χώρα μπορεί να διατηρεί αμετάβλητο το ισόποσο ποσού εκφρασμένου σε ευρώ στο εθνικό της νόμισμα εφόσον, κατά τη στιγμή της ετήσιας αναπροσαρμογής που προβλέπεται στην παράγραφο 3, η μετατροπή του εν λόγω ποσού, πριν από τη στρογγυλοποίηση, οδηγεί σε αύξηση μικρότερη από 15 % του ισόποσου σε εθνικό νόμισμα. Το ισόποσο σε εθνικό νόμισμα μπορεί να διατηρείται αμετάβλητο, αν η μετατροπή δεν οδηγεί σε μείωση της ισοδύναμης αξίας.5. Τα ποσά που εκφράζονται σε ευρώ επανεξετάζονται από την επιτροπή σύνδεσης μετά από αίτηση της Κοινότητας ή της Βουλγαρίας. Κατά τη διενέργεια της εν λόγω επανεξέτασης, η επιτροπή σύνδεσης εξετάζει αν επιδιώκεται η διατήρηση των συνεπειών των σχετικών ορίων με πραγματικούς όρους. Για το σκοπό αυτό, μπορεί να αποφασίσει να τροποποιήσει τα ποσά που εκφράζονται σε ευρώ."7. Το παράρτημα II τροποποιείται ως εξής:Το κείμενο των κωδικών 5309 έως 5311 του ΕΣ αντικαθίσταται από το ακόλουθο κείμενο: ">ΘΕΣΗ ΠΙΝΑΚΑ>"Άρθρο 2Η παρούσα απόφαση αρχίζει να ισχύει την ημέρα της υιοθέτησής της.Εφαρμόζεται από την 1η Ιανουαρίου 2001.Βρυξέλλες, 26 Μαρτίου 2001.Για το Συμβούλιο ΣύνδεσηςΟ ΠρόεδροςA. Lindh(1) ΕΕ L 358 της 31.12.1994, σ. 3.


text:
21 . 6. 82 Επίσημη 'Εφημερίδα των Ευρωπαϊκών Κοινοτήτων Άριθ. L 174/ 17
 ΑΠΟΦΑΣΗ άριθ. 5/81 ΤΗΣ ΜΕΙΚΤΗΣ ΕΠΙΤΡΟΠΗΣ
 τής 1ης Δεκεμβρίου 1981
 περί τροποποιήσεως τών πρωτοκόλλων άριθ. 1 καί 2
 H ΜΕΙΚΤΗ ΕΠΙΤΡΟΠΗ,
 Εχοντας υπόψη :
 τή συμφωνία μεταξύ τής Εύρωπαϊκής Οικονομικής Κοινότητας καί τοΟ Βασιλείου τής Σουη
 δίας, ή όποία υπεγράφη στίς Βρυξέλλες στίς 22 Ιουλίου 1972, καί ιδίως τό άρθρο 12α,
 Εκτιμώντας :
 ότι ή Κοινότητα, μετά τήν ύλοποίηση τών άποτελεσμάτων τών πολυμερών εμπορικών δια
 πραγματεύσεων στά πλαίσια τής GATT (Γύρος Τόκυο), τροποποίησε τήν όνοματολογία τών
 κλάσεων 21.04 καί 48.07 τοϋ ΚοινοΟ Δασμολογίου '
 ότι ή Κοινότητα άντικατέστησε στίς κοινοτικές πράξεις τήν εύρωπαϊκή λογιστική μονάδα μέ
 τήν ECU ' δτι ή άντικατάσταση αύτή άφορά έπίσης τίς κλάσεις 21.07 καί 22.09 τοϋ ΚοινοΟ
 Δασμολογίου πού περιλαμβάνονται στόν πίνακα I τοΟ πρωτοκόλλου άριθ. 2 *
 δτι, κατά συνέπεια, πρέπει νά άναπροσαρμοσθεΐ ή όνοματολογία τών προϊόντων τής συμφω
 νίας βάσει τών έν λόγω τροποποιήσεων,
 ΑΠΟΦΑΣΙΖΕΙ :
 "Aoéøo 1
 1 . Oi πίνακες πού περιλαμβάνονται στίς παραγράφους 1 καί 3 τοΟ άρθρου 1 τοϋ πρωτοκόλ
 λου άριθ. 1 τροποποιοΟνται ώς έξής :
 — στό έπάνω μέρος τής δεύτερης στήλης, μετά τή διάκριση 48.07 Γ, παρεμβάλλεται ή διά
 κριση 48.07 Δ.
 2. Ή όνοματολογία τοΟ παραρτήματος A τοΟ πρωτοκόλλου άριθ. 1 τροποποιείται ώς έξής :
 « Κλάση τοΟ Κοινοϋ Περιγραφή έμπορευμάτων
 Δασμολογίου
 Κεφάλαιο 48 (ώς έχει)
 48.01 1
 έως f
 48.05 J
 (ώς έχει)
 48.07 (ώς έχει):
 ex Γ. Έκ λελευκασμένης χαρτομάζης φέροντα έπιχρίσεις ή έπαλείψεις έκ
 καολίνης ή καί έπικεχρισμένα ή έμπεποτισμένα διά τεχνητών πλα
 στικών ύλών, βάρους 160 γρ ή περισσότερον κατά τετραγωνικόν μέ
 τρον :
 — Χάρτης έπικεχρισμένος δι' έκτύπωσιν ή γραφήν
 ex Δ. Λοιπά :
 — Χάρτης έπικεχρισμένος δι' έκτύπωσιν ή γραφήν
 ex Γ. Έκ λελευκασμένης χαρτομάζης φέροντα έπιχρίσεις ή έπαλείψεις έκ
 καολίνης ή καί έπικεχρισμένα ή έμπεποτισμένα διά τεχνητών πλα
 στικών ύλών, βάρους 160 γρ ή περισσότερον κατά τετραγωνικόν μέ
 τρον :
 — Μή κατονομαζόμενα, έξαιρέσει τοϋ έπικεχρισμένου χάρτου δι'
 έκτύπωσιν ή γραφήν
 ex Δ. Λοιπά :
 — Μή κατονομαζόμενα, έξαιρέσει τοϋ έπικεχρισμένου χάρτου δι'
 έκτύπωσιν ή γραφήν
 48.15 )
 έως \
 48.21 J
 (ώς έχει)
 ex Κεφάλαιο 48 (ώς έχει)
 ex Κεφάλαιο 49 (ώς έχει)»
 ---pagebreak--- Αριθ. L 174/ 18 'Επίσημη 'Εφημερίδα τών Ευρωπαϊκών Κοινοτήτων 21 . 6. 82
 3. Ή όνοματολογία του παραρτήματος B του πρωτοκόλλου αριθ. 1 τροποποιείται ώς έξης :
 « Κλάση του Περιγραφή εμπορευμάτων
 Κοινού Δασμολογίου
 48.01
 έως (ώς έχει)
 48.05
 48.07 (ως έχει):
 ex Γ. Εκ λελευκασμένης χαρτομάζης, φέροντα έπιχρίσεις ή έπαλείψεις έκ
 καολίνης, ή καί έπικεχρισμένα ή έμπεποτισμένα διά τεχνητών πλα
 στικών ύλών, βάρους 160 γρ ή περισσότερον κατά τετραγωνικόν μέ
 τρον :
 — Χάρτης έπικεχρισμένος δι' έκτύπωσιν ή γραφήν
 ex Δ. Λοιπά :
 — Χάρτης έπικεχρισμένος δι' έκτύπωσιν ή γραφήν
 ex Γ. Έκ λελευκασμένης χαρτομάζης, φέροντα έπιχρίσεις ή έπαλείψεις έκ
 καολίνης, ή καί έπικεχρισμένα ή έμπεποτισμένα διά τεχνητών πλα
 στικών ύλών, βάρους 160 γρ ή περισσότερον κατά τετραγωνικόν μέ
 τρον :
 — Μή κατονομαζόμενα, έξαιρέσει τοϋ έπικεχρισμένου χάρτου δι'
 έκτύπωσιν ή γραφήν
 ex Δ. Λοιπά :
 — Μή κατονομαζόμενα,


text:
έξαιρέσει τοϋ έπικεχρισμένου χάρτου δι'
 έκτύπωσιν ή γραφήν»
 4. H ονοματολογία τοϋ παραρτήματος Γ τοϋ πρωτοκολλου αριθ. 1 τροποποιείται ως έξης :
 « Κλάση τοϋ Περιγραφή εμπορευμάτων
 Κοινοϋ Δασμολογίου
 48.01
 έως (ώς έχει)
 48.05
 48.07 (ως έχει):
 ex Γ. Έκ λελευκασμένης χαρτομάζης, φέροντα έπιχρίσεις ή έπαλείψεις έκ
 καολίνης, ή καί έπικεχρισμένα ή έμπεποτισμένα διά τεχνητών πλα
 στικών ύλών, βάρους 160 γρ ή περισσότερον κατά τετραγωνικόν μέ
 τρον :
 — Χάρτης έπικεχρισμένος δι' έκτύπωσιν ή γραφήν
 ex Δ. Λοιπά :
 — Χάρτης έπικεχρισμένος δι' έκτύπωσιν ή γραφήν
 ex Γ. Έκ λελευκασμένης χαρτομάζης, φέροντα έπιχρίσεις ή έπαλείψεις έκ
 καολίνης, ή καί έπικεχρισμένα ή έμπεποτισμένα διά τεχνητών πλα
 στικών ύλών, βάρους 160 γρ ή περισσότερον κατά τετραγωνικόν μέ
 τρον :
 — Μή κατονομαζόμενα, έξαιρέσει τοϋ έπικεχρισμένου χάρτου δι'
 έκτύπωσιν ή γραφήν
 ex Δ. Λοιπά :
 — Μή κατονομαζόμενα, έξαιρέσει τοϋ έπικεχρισμένου χάρτου δι'
 έκτύπωσιν ή γραφήν
 48.15
 έως (ώς έχει)»
 81.04
 ---pagebreak--- 21 . 6. 82 Επίσημη Εφημερίδα των Εύρωπαϊκών Κοινοτήτων Αριθ. L 174/ 19
 5. Ό πίνακας I πού περιλαμβάνεται στό πρωτόκολλο άριΟ. 2 τροποποιείται ως έξης :
 «ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΤΑ
 Κλάση τοϋ Δασμοί έφαρμοζόμενοι τήν
 Κοινοϋ Δασμολογίου Περιγραφή έμπορευμάτων Δασμοί βάσεως 1 Ιουλίου 1977
 15.10 Ί
 έως \
 21.02 J
 (ώς έχει) (ώς έχει) (ώς έχει)
 21.04 (ώς έχει):
 B. Σάλτσαι μέ βάσιν τόν πολτόν τομάτας 18 0/0 1 0 ο/ο
 Γ. "Ετερα :
 — Περιέχοντα τομάταν 18 0/0 10 ο/ο
 — Μή κατονομαζόμενα 180/0 60/0
 21.05 1
 έως \
 21.06 J
 (ώς έχει) (ώς έχει) (ώς έχει)
 21.07 (ώς έχει):
 A. (ώς έχει) (ώς έχει) (ώς έχει)
 B. (ώς έχει) (ώς έχει) (ώς έχει)
 Γ. (ώς έχει) . (ώς έχει) (ώς έχει)
 Δ. (ώςέχεΟ (ώς έχει) (ώς έχει)
 E. (ώς έχει) (ώς έχει) κσ
 μέ μέγιστον εισπράξεως
 25 ECU άνά ΙΟΟχγρ
 καθαροϋ βάρους
 Z. (ώςέχει) (ώς έχει) (ώς έχει)
 22.02 1
 έως f (ώς έχει) (ώς έχει) (ώς έχει)
 22.06 J
 22.09 (ώςέχει):
 Γ. Οινοπνευματώδη ποτά :
 V. Λοιπά παρουσιαζόμενα είς δοχεία περιέχοντα :
 ex α) Δύο (2) λίτρα ή όλιγώτερον:
 — Περιέχοντα ώά ή κρόκον ώών ή/καί
 σάκχαρον (σακχαρόζην ή ίμβερτο
 ποιημένον σάκχαρον) (ώς έχει) 1 ECU τό έκατόλ.
 άνά ο/ο vol άλκοόλης
 + 6 ECU τό έκατόλ»
 ex 6) Πλέον τών δύο (2) λίτρων:
 — Περιέχοντα ώά ή κρόκον ώών ή/καί
 σάκχαρον (σακχαρόζην ή ίμβερτο
 ποιημένον σάκχαρον) (ώς έχει) 1 ECU τό έκατόλ
 άνά °/ο vol άλκοόλης
 29.04 1
 έως \
 39.06 J
 (ώς έχει) (ώς έχει) (ώς έχει)»
 Άρνρο 2
 H παρούσα άπόφαση αρχίζει νά ισχύει την 1η Ιανουαρίου 1982.
 "Εγινε στίς Βρυξέλλες, τήν 1η Δεκεμβρίου 1981 .
 Γιά τή Μεικτή Ε ' πιτροπή
 Ό Πρόεδρος
 B. RABAEUS


text:
 4.3.2021
 EL
 Επίσημη Εφημερίδα της Ευρωπαϊκής Ένωσης
 L 75/42
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 203/2018
 της 21ης Σεπτεμβρίου 2018
 για την τροποποίηση του παραρτήματος XXI (Στατιστικές) της συμφωνίας για τον ΕΟΧ [2021/317]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) 2017/712 της Επιτροπής, της 20ής Απριλίου 2017, για τον καθορισμό του έτους αναφοράς και τη θέσπιση του προγράμματος στατιστικών στοιχείων και μεταδεδομένων για τις απογραφές πληθυσμού και στέγασης που προβλέπονται στον κανονισμό (ΕΚ) αριθ. 763/2008 του Ευρωπαϊκού Κοινοβουλίου και του Συμβουλίου (1) πρέπει να ενσωματωθεί στη συμφωνία για τον ΕΟΧ.
 (2)
 Συνεπώς, το παράρτημα XXI της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 18κθ [εκτελεστικός κανονισμός (ΕΕ) αριθ. 2017/543 της Επιτροπής] του παραρτήματος XXI της συμφωνίας για τον ΕΟΧ, παρεμβάλλεται το ακόλουθο σημείο:
 «18λ.
 32017 R 0712: Κανονισμός (ΕΕ) 2017/712 της Επιτροπής, της 20ής Απριλίου 2017, για τον καθορισμό του έτους αναφοράς και τη θέσπιση του προγράμματος στατιστικών στοιχείων και μεταδεδομένων για τις απογραφές πληθυσμού και στέγασης που προβλέπονται στον κανονισμό (ΕΚ) αριθ. 763/2008 του Ευρωπαϊκού Κοινοβουλίου και του Συμβουλίου (ΕΕ L 105 της 21.4.2017, σ. 1).»
 Άρθρο 2
 Το κείμενο του κανονισμού (ΕΕ) 2017/712 στην ισλανδική και τη νορβηγική γλώσσα, το οποίο δημοσιεύεται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικό.
 Άρθρο 3
 Η παρούσα απόφαση αρχίζει να ισχύει στις 22 Σεπτεμβρίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 21 Σεπτεμβρίου 2018.
 Για τη Μεικτή Επιτροπή του ΕΟΧ
 Η Πρόεδρος
 Oda Helen SLETNES
 (1) ΕΕ L 105 της 21.4.2017, σ. 1.
 (*1) Δεν έχουν αναφερθεί συνταγματικές απαιτήσεις.


text:
 18.12.2008
 EL
 Επίσημη Εφημερίδα της Ευρωπαϊκής Ένωσης
 L 339/109
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 118/2008
 της 7ης Νοεμβρίου 2008
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη:
 τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 104/2008 της 26ης Σεπτεμβρίου 2008 (1).
 (2)
 Ο κανονισμός (ΕΚ) αριθ. 2320/2002 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002, για τη θέσπιση κοινών κανόνων στο πεδίο της ασφάλειας της πολιτικής αεροπορίας (2) ενσωματώθηκε στη συμφωνία με την απόφαση της Μεικτής Επιτροπής του ΕΟΧ αριθ. 61/2004 της 26ης Απριλίου 2004 (3), με συγκεκριμένες προσαρμογές ανά χώρα.
 (3)
 Ο κανονισμός (ΕΚ) αριθ. 358/2008 της Επιτροπής, της 22ας Απριλίου 2008, για τροποποίηση του κανονισμού (ΕΚ) αριθ. 622/2003 της Επιτροπής για καθορισμό μέτρων για την εφαρμογή των κοινών βασικών προτύπων ασφάλειας των αερομεταφορών (4), πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Στο σημείο 66θ [κανονισμός (ΕΚ) αριθ. 622/2003 της Επιτροπής] του παραρτήματος XIII της συμφωνίας προστίθεται η ακόλουθη περίπτωση:
 «—
 32008 R 0358: Κανονισμός (ΕΚ) αριθ. 358/2008 της Επιτροπής της 22ας Απριλίου 2008 (ΕΕ L 111 της 23.4.2008, σ. 5)».
 Άρθρο 2
 Τα κείμενα του κανονισμού (ΕΚ) αριθ. 358/2008 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 8 Νοεμβρίου 2008, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (5).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 7 Νοεμβρίου 2008.
 Για τη Μεικτή Επιτροπή του ΕΟΧ
 Ο Πρόεδρος
 Η Α.Υ. Ο Πρίγκιπας Νικόλαος του ΛΙΧΤΕΝΣΤΑΪΝ
 (1) ΕΕ L 309 της 20.11.2008, σ. 30.
 (2) ΕΕ L 355 της 30.12.2002, σ. 1.
 (3) ΕΕ L 277 της 26.8.2004, σ. 175.
 (4) ΕΕ L 111 της 23.4.2008, σ. 5.
 (5) Δεν έχουν αναφερθεί συνταγματικές απαιτήσεις.


text:
 30.6.2011
 EL
 Επίσημη Εφημερίδα της Ευρωπαϊκής Ένωσης
 L 171/20
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 22/2011
 της 1ης Απριλίου 2011
 για την τροποποίηση του παραρτήματος ΧΧΙ (Στατιστικές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XXI της συμφωνίας τροποποιήθηκε με την απόφαση αριθ. 112/2010 της Μεικτής Επιτροπής του ΕΟΧ της 1ης Οκτωβρίου 2010 (1).
 (2)
 Η απόφαση 2010/216/ΕΕ της Επιτροπής, της 14ης Απριλίου 2010, για την τροποποίηση της οδηγίας 2009/42/ΕΚ του Ευρωπαϊκού Κοινοβουλίου και του Συμβουλίου σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών (2), πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Στο σημείο 7β (οδηγία 2009/42/ΕΚ του Ευρωπαϊκού Κοινοβουλίου και του Συμβουλίου) του παραρτήματος XXI της συμφωνίας προστίθεται το ακόλουθο κείμενο:
 «, όπως τροποποιήθηκε με:
 —
 32010 D 0216: Απόφαση 2010/216/ΕΕ της Επιτροπής της 14ης Απριλίου 2010 (ΕΕ L 94 της 15.4.2010, σ. 33).».
 Άρθρο 2
 Τα κείμενα της απόφασης 2010/216/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 2 Απριλίου 2011, με την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 1 Απριλίου 2011.
 Για τη Μεικτή Επιτροπή του ΕΟΧ
 Ο εκτελών καθήκοντα Προέδρου
 Gianluca GRIPPA
 (1) ΕΕ L 332 της 16.12.2010, σ. 62.
 (2) ΕΕ L 94 της 15.4.2010, σ. 33.
 (3) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21996D0425(03)
 Απόφαση της Μεικτής Επιτροπής του ΕΟΧ αριθ. 6/96, της 29ης Φεβρουαρίου 1996, για τροποποίηση του παραρτήματος ΧΙ (υπηρεσίες τηλεπικοινωνιών) της συμφωνίας για τον ΕΟΧ
 Επίσημη Εφημερίδα αριθ. L 102 της 25/04/1996 σ. 0049 - 0049
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 6/96 της 29ης Φεβρουαρίου 1996 για τροποποίηση του παραρτήματος ΧΙ (υπηρεσίες τηλεπικοινωνιών) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη:τη συμφωνία για τον Ευρωπαϊκό Οικονομικό Χώρο, όπως προσαρμόσθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,Εκτιμώντας:ότι το παράρτημα ΧΙ της συμφωνίας τροποποιήθηκε με την απόφαση αριθ. 26/95 της μεικτής επιτροπής του ΕΟΧ (1) 7ότι πρέπει να ενσωματωθεί στη συμφωνία το ψήφισμα 95/C 258/01 του Συμβουλίου, της 18ης Σεπτεμβρίου 1995, για τη θέσπιση του μελλοντικού κανονιστικού πλαισίου των τηλεπικοινωνιών (2),ΑΠΟΦΑΣΙΖΕΙ ΤΑ ΑΚΟΛΟΥΘΑ:Άρθρο 1 Μετά το σημείο 26.Γ (ψήφισμα 95/C 188/02 του Συμβουλίου) του παραρτήματος ΧΙ της συμφωνίας παρεμβάλλεται το ακόλουθο νέο σημείο:«26.Δ 395 Υ 1003(01): ψήφισμα 95/C 258/01 του Συμβουλίου, της 18ης Σεπτεμβρίου 1995, για τη θέσπιση του μελλοντικού κανονιστικού πλαισίου των τηλεπικοινωνιών (ΕΕ αριθ. C 258 της 3. 10. 1995, σ. 1).»Άρθρο 2 Τα κείμενα του ψηφίσματος 95/C 258/01 στην ισλανδική και νορβηγική γλώσσα, τα οποία περιλαμβάνονται στο παράρτημα των εκδόσεων της παρούσας απόφασης στις αντίστοιχες γλώσσες, είναι αυθεντικά.Άρθρο 3 Η απόφαση αρχίζει να ισχύει την 1η Μαρτίου 1996, εφόσον έχουν πραγματοποιηθεί όλες οι κοινοποιήσεις προς τη μεικτή επιτροπή του ΕΟΧ που προβλέπονται στο άρθρο 103 παράγραφος 1 της συμφωνίας.Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 29 Φεβρουαρίου 1996Για τη μεικτή επιτροπή του ΕΟΧΟ πρόεδροςP. BENAVIDES(1) ΕΕ αριθ. L 273 της 16. 11. 1995, σ. 47.(2) ΕΕ αριθ. C 258 της 3. 10. 1995, σ. 1.


text:
 Avis juridique important
 |
 22001A0412(01)
 Πρωτόκολλο που καθορίζει τις αλιευτικές δυνατότητες και τη χρηματική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ακτής του Ελεφαντοστού όσον αφορά την αλιεία στα ανοικτά της Ακτής του Ελεφαντοστού, για την περίοδο από την 1η Ιουλίου 2000 έως τις 30 Ιουνίου 2003
 Επίσημη Εφημερίδα αριθ. L 102 της 12/04/2001 σ. 0003 - 0014
 Πρωτόκολλοπου καθορίζει τις αλιευτικές δυνατότητες και τη χρηματική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ακτής του Ελεφαντοστού όσον αφορά την αλιεία στα ανοικτά της Ακτής του Ελεφαντοστού, για την περίοδο από την 1η Ιουλίου 2000 έως τις 30 Ιουνίου 2003Άρθρο 1Από την 1η Ιουλίου 2000 και για περίοδο τριών ετών οι αλιευτικές δυνατότητες που χορηγούνται σύμφωνα με το άρθρο 2 της συμφωνίας καθορίζονται ως εξής:α) μηχανότρατες-ψυγεία για την αλιεία βενθοπελαγικών μαλακόστρακων, κεφαλόποδων και βενθοπελαγικών ιχθύων: 600 κόροι ολικής χωρητικότητας ανά μήνα κατά μέσο όρο ετησίως·β) θυνναλιευτικά με καλάμι: 12 σκάφη·γ) παραγαδιάρικα επιφανείας: 20 σκάφη·δ) θυνναλιευτικά με γρίπο: 39 σκάφη.Άρθρο 2Οι αλιευτικές δυνατότητες του άρθρου 1 μπορούν να αυξηθούν διά κοινής συμφωνίας, εάν το ζητήσει η Ευρωπαϊκή Κοινότητα, στο μέτρο που αυτό δεν θίγει την ορθολογική εκμετάλλευση των πόρων της Ακτής του Ελεφαντοστού.Στην περίπτωση αυτή, η χρηματική αντιστάθμιση που αναφέρεται στο άρθρο 3 παράγραφος 1 αυξάνεται αναλόγως και βαθμιαίως με την πάροδο του χρόνου.Άρθρο 31. Η χρηματική αντιστάθμιση για τις αλιευτικές δυνατότητες που προβλέπονται στο άρθρο 1 καθορίζεται σε 957500 ευρώ ετησίως (εκ των οποίων 275000 ευρώ χρηματική αντιστάθμιση και 682500 ευρώ για τις ενέργειες που προβλέπονται στο άρθρο 4 του πρωτοκόλλου).2. H χρηματική αντιστάθμιση για την αλιεία τόνου καλύπτει αλιεύματα ύψους 8500 τόνων ετησίως στα ύδατα της Ακτής του Ελεφαντοστού. Εάν το ύψος αλιευμάτων που πραγματοποιούν τα κοινοτικά σκάφη στην αλιευτική ζώνη της Ακτής του Ελεφαντοστού υπερβεί την ποσότητα αυτή, το ανωτέρω ποσό προσαυξάνεται αναλόγως.3. Η ετήσια χρηματική αντιστάθμιση είναι καταβλητέα αντιστοίχως το αργότερο μέχρι τις 31 Δεκεμβρίου εκάστου έτους ισχύος του πρωτοκόλλου. Η διάθεση της χρηματικής αυτής αντιστάθμισης ανήκει στην αποκλειστική αρμοδιότητα της κυβέρνησης της Ακτής του Ελεφαντοστού.4. H χρηματική αντιστάθμιση καταβάλλεται στο λογαριασμό του δημόσιου ταμείου για το αυτόνομο ταμείο απόσβεσης αριθ. ....Άρθρο 4Από το ποσό της χρηματικής αντιστάθμισης που προβλέπεται στο άρθρο 3 παράγραφος 1 θα χρηματοδοτηθούν οι ακόλουθες ενέργειες μέχρι του ποσού των 682500 ευρώ ετησίως, σύμφωνα με την κατωτέρω κατανομή:1. χρηματοδότηση επιστημονικών προγραμμάτων με σκοπό τη βελτίωση των αλιευτικών και βιολογικών γνώσεων όσον αφορά την αλιευτική ζώνη της Ακτής του Ελεφαντοστού: 90000 ευρώ·2. χρηματοδότηση τεχνικών προγραμμάτων: 250000 ευρώ·3. στήριξη των υπηρεσιών που είναι αρμόδιες για την εποπτεία της αλιείας: 100000 ευρώ·4. στήριξη στο αρμόδιο για την αλιεία υπουργείο για τη χάραξη πολιτικών και στρατηγικών ανάπτυξης της αλιείας και της υδατοκαλλιέργειας: 50000 ευρώ·5. θεσμική στήριξη στις αρχές που είναι αρμόδιες για την αλιεία: 110000 ευρώ·6. χρηματοδότηση υποτροφιών, μαθητείας πρακτικής κατάρτισης ή σεμιναρίων στους διάφορους επιστημονικούς, τεχνικούς και οικονομικούς τομείς που αφορούν την αλιεία και έξοδα συμμετοχής σε διεθνείς συνεδριάσεις όσον αφορά την αλιεία: 50000 ευρώ·7. συνεισφορά στις διεθνείς οργανώσεις: 32500 ευρώ.Οι ενέργειες


text: καθώς και τα ετήσια ποσά που διατίθενται γι' αυτές αποφασίζονται από το αρμόδιο για την αλιεία υπουργείο, το οποίο ενημερώνει σχετικά την Επιτροπή των Ευρωπαϊκών Κοινοτήτων.Τα ετήσια αυτά ποσά τίθενται στη διάθεση των σχετικών υπηρεσιών το αργότερο στις 31 Δεκεμβρίου εκάστου έτους και καταβάλλονται με βάση τον προγραμματισμό χρήσης τους στους τραπεζικούς λογαριασμούς των αρμόδιων αρχών της Ακτής του Ελεφαντοστού, οι οποίοι γνωστοποιούνται από το αρμόδιο για την αλιεία υπουργείο.Το αρμόδιο για την αλιεία υπουργείο διαβιβάζει στην αντιπροσωπεία της Επιτροπής των Ευρωπαϊκών Κοινοτήτων, το αργότερο εντός τεσσάρων μηνών από την επέτειο ημερομηνία υπογραφής του πρωτοκόλλου, λεπτομερή έκθεση σχετικά με την εφαρμογή των ενεργειών αυτών, καθώς και σχετικά με τα επιτευχθέντα αποτελέσματα. Η Επιτροπή επιφυλάσσεται του δικαιώματος να ζητήσει από το αρμόδιο για την αλιεία υπουργείο οποιεσδήποτε συμπληρωματικές πληροφορίες σχετικά με τα αποτελέσματα αυτά καθώς και να επανεξετάσει τις επίμαχες πληρωμές συναρτήσει της πραγμάτωσης των ενεργειών αυτών.Άρθρο 5Οποιαδήποτε παράλειψη της Ευρωπαϊκής Κοινότητας να εκπληρώσει κάποια από τις οικονομικές υποχρεώσεις που υπέχει βάσει των άρθρων 3 και 4 μπορεί να προκαλέσει αναστολή των υποχρεώσεων που απορρέουν από την αλιευτική συμφωνία για την Ακτή του Ελεφαντοστού.Άρθρο 61. Σε περίπτωση ανωτέρας βίας που εμποδίζει την άσκηση αλιευτικών δραστηριοτήτων στην αποκλειστική οικονομική ζώνη της Ακτής του Ελεφαντοστού, μπορεί να ανασταλεί από την Ευρωπαϊκή Κοινότητα η πληρωμή της χρηματικής αντιστάθμισης κατόπιν προηγούμενων διαβουλεύσεων, αν υφίσταται σχετική δυνατότητα, μεταξύ των δύο μερών.2. Η χρηματική αντιστάθμιση αρχίζει εκ νέου να καταβάλλεται μόλις αποκατασταθούν ομαλές συνθήκες και μετά από διαβούλευση μεταξύ των δύο μερών, με την οποία επιβεβαιώνεται ότι η κατάσταση επιτρέπει την επανάληψη των αλιευτικών δραστηριοτήτων.Άρθρο 7Το παράρτημα της συμφωνίας μεταξύ της Ευρωπαϊκής Κοινότητας και της Δημοκρατίας της Ακτής του Ελεφαντοστού όσον αφορά την αλιεία στα ανοικτά της Ακτής του Ελεφαντοστού καταργείται και αντικαθίσταται από το παράρτημα του παρόντος πρωτοκόλλου.Άρθρο 8Το παρόν πρωτόκολλο αρχίζει να ισχύει από την ημερομηνία της υπογραφής του.Εφαρμόζεται από την 1η Ιουλίου 2000.ΠΑΡΑΡΤΗΜΑ"ΠΑΡΑΡΤΗΜΑπερί των όρων άσκησης της αλιείας από τα σκάφη της Κοινότητας στην αλιευτική ζώνη της Ακτής του ΕλεφαντοστούΑ. ΔIATYΠΩΣΕΙΣ ΠΟΥ ΕΦΑΡΜΟΖΟΝΤΑΙ ΚΑΤΑ ΤΗΝ ΑΙΤΗΣΗ ΚΑΙ ΤΗΝ ΕΚΔΟΣΗ ΑΔΕΙΩΝΟι αρμόδιες κοινοτικές αρχές υποβάλλουν στο υπεύθυνο για την αλιεία υπουργείο της Ακτής του Ελεφαντοστού, μέσω της αντιπροσωπείας της Επιτροπής στην Ακτή του Ελεφαντοστού, αίτηση για κάθε σκάφος που επιθυμεί να ασκήσει αλιευτικές δραστηριότητες δυνάμει της συμφωνίας.Η αίτηση υποβάλλεται συμπληρώνοντας το ειδικώς προς τούτο προβλεπόμενο έντυπο από τις αρχές της Ακτής του Ελεφαντοστού, υπόδειγμα του οποίου παρατίθεται στο προσάρτημα 1.Κάθε αίτηση άδειας συνοδεύεται από απόδειξη πληρωμής των τελών για την περίοδο ισχύος του.Τα τέλη συμπεριλαμβάνουν όλους τους εθνικούς και τοπικούς φόρους, εκτός από τα λιμενικά τέλη και τα έξοδα παροχής υπηρεσιών.Οι αρχές της Ακτής του Ελεφαντοστού γνωστοποιούν πριν από την έναρξη ισχύος της συμφωνίας όλες τις πληροφορίες σχετικά με τους τραπεζικούς λογαριασμούς που θα χρησιμοποιούνται για την πληρωμή των τελών.Η άδεια εκδίδεται στο όνομα ενός συγκεκριμένου σκάφους και δεν είναι μεταβιβάσιμη.Εντούτοις, σε περίπτωση αποδεδειγμένης ανωτέρας βίας και κατόπιν αίτησης της Επιτροπής των Ευρωπαϊκών Κοινοτήτων, η άδεια ενός σκάφους αντικαθίσταται από νέα άδεια που εκδίδεται για ένα άλλο σκάφος παρόμοιων χαρακτηριστικών με εκείνα του προς αντικατάσταση